open-index/open-wikipedia-markdown huggingface dataset:
കാൻഡിസ് ബെർഗൻ

**കാൻഡിസ് പട്രീഷ്യ ബെർഗൻ** (ജനനം: മെയ് 9, 1946) ഒരു അമേരിക്കൻ നടിയാണ്. സിബിഎസ് ഹാസ്യപരമ്പരയായ *മർഫി ബ്രൗണിൽ* (1988–1998, 2018) ടൈറ്റിൽ കഥാപാത്രത്തെ അവതരിപ്പിച്ചതിൻറെ പേരിൽ അവർ അഞ്ച് പ്രൈംടൈം എമ്മി അവാർഡുകളും രണ്ട് ഗോൾഡൻ ഗ്ലോബ് പുരസ്കാരങ്ങളും കരസ്ഥമാക്കി. *ബോസ്റ്റൺ ലീഗൽ* (2005-2008) എന്ന എബിസി നാടകീയ പരമ്പരയിലെ ഷെർലി ഷ്മിത്ത് എന്ന കഥാപാത്രത്തിലൂടെയും അവർ കലാരംഗത്ത് അറിയപ്പെടുന്നു. സിനിമകളിൽ, ''സ്റ്റാർട്ടിംഗ് ഓവർ'' (1979) എന്ന ചിത്രത്തിലെ വേഷം മികച്ച സഹനടിക്കുള്ള അക്കാദമി അവാർഡിനും റിച്ചാർഡ് ആറ്റൻബറോയുടെ ''ഗാന്ധി'' (1982) എന്ന ചിത്രം സഹനടിക്കുള്ള ബാഫ്റ്റ അവാർഡിനും ബെർഗനെ നാമനിർദ്ദേശം ചെയ്തു.

ഒരു ഫാഷൻ മോഡലായി തന്റെ കരിയർ ആരംഭിച്ച ബെർഗൻ, *ദ ഗ്രൂപ്പ്* (1966) എന്ന സിനിമയിലൂടെ വെള്ളിത്തിരയിൽ അരങ്ങേറ്റം കുറിക്കുന്നതിന് മുമ്പ് *വോഗ്* മാഗസിൻറെ പുറംചട്ടയിൽ പ്രത്യക്ഷപ്പെട്ടു. തുടർന്ന് *ദി സാൻഡ് പെബിൾസ്* (1966), *സോൾജിയർ ബ്ലൂ* (1970), *കാർണൽ നോള*ജ് (1971), *ദി വിൻഡ് ആൻഡ് ദ ലയൺ* (1975) എന്നീ സിനിമകളിൽ അഭിനയിച്ചു. 1984 ലെ *ഹർലിബർലി* എന്ന ഹാസ്യ നാടകത്തിലൂടെ ബ്രോഡ്‌വേയിൽ അരങ്ങേറ്റം കുറിച്ച അവർ *ദി ബെസ്റ്റ് മാൻ* (2012), *ലവ് ലെറ്റേഴ്സ് (*2014) എന്നീ നാടകങ്ങളുടെ പുനരുജ്ജീവനങ്ങളിൽ അഭിനയിച്ചു. 2002 മുതൽ 2004 വരെയുള്ള കാലത്ത്, അവർ HBO പരമ്പരയായ *സെക്സ് ആൻഡ് ദി സിറ്റിയുടെ* മൂന്ന് എപ്പിസോഡുകളിൽ പ്രത്യക്ഷപ്പെട്ടു. *മിസ് കൺജെനിയാലിറ്റി* (2000), *സ്വീറ്റ് ഹോം അലബാമ* (2002), *ദി വിമൻ* (2008), *ബ്രൈഡ് വാർസ്* (2009), *ബുക്ക് ക്ലബ്* (2018), *ലെറ്റ് ദേം ഓൾ ടോക്ക്* (2020) എന്നിവയാണ് അവർ അഭിനയിച്ച മറ്റ് പ്രധാന ചലച്ചിത്രങ്ങൾ.

## ആദ്യകാല ജീവിതം
കാൻഡിസ് പട്രീഷ്യ ബെർഗൻ 1946 മെയ് 9 ന് കാലിഫോർണിയയിലെ ലോസ് ആഞ്ചലസിലെ ഹോളിവുഡ് പ്രെസ്ബിറ്റീരിയൻ ആശുപത്രിയിൽ ജനിച്ചു. പവർസ് മോഡലിംഗ് ഏജൻസിയുടെ ഒരു മോഡലായിരുന്ന അവരുടെ മാതാവ് ഫ്രാൻസെസ് ബെർഗൻ (മുമ്പ്, വെസ്റ്റർമാൻ) പ്രൊഫഷണലായി ഫ്രാൻസെസ് വെസ്റ്റ്‌കോട്ട് എന്നറിയപ്പെട്ടിരുന്നു. പിതാവ് എഡ്ഗർ ബെർഗൻ ഒരു വെൻട്രിലോക്വിസ്റ്റും ഹാസ്യകാരനും നടനുമായിരുന്നു. സ്വീഡിഷ് കുടിയേറ്റക്കാരായിരുന്ന അവരുടെ പിതൃ പിതാമഹന്മാർ യഥാർത്ഥത്തിൽ ബെർഗ്രെൻ ("പർവത ശാഖ") എന്നായിരുന്ന തങ്ങളുടെ കുടുംബപ്പേര് ആംഗലേയമാക്കി മാറ്റി. ബെർഗൻ കാലിഫോർണിയയിലെ ബെവർലി ഹിൽസിൽ വളരുകയും, ഹാർവാർഡ്-വെസ്റ്റ്ലേക്ക് സ്കൂളിൽ പഠനം നടത്തുകയും ചെയ്തു.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
ബ്രിട്ടനി ഡാനിയൽ

**ബ്രിട്ടനി ആൻ ഡാനിയൽ** (ജനനം: മാർച്ച് 17, 1976) ഒരു അമേരിക്കൻ നടിയാണ്. ഫോട്ടോഗ്രാഫറും മുൻ നടിയുമായിരുന്ന സിന്തിയ ഡാനിയേലിന്റെ ഇരട്ട സഹോദരിയാണ് അവർ. *സ്വീറ്റ് വാലി ഹൈ* (1994-1997) എന്ന കൗമാര നാടകീയ പരമ്പരയിലെ ജെസീക്ക വേക്ക്ഫീൽഡ്, *ദി ഗെയിം* (2006-2011; 2014-2015) എന്ന CW/BET ഹാസ്യ-നാടകീയ പരമ്പരയിലെ കെല്ലി പിറ്റ്‌സ് എന്നീ കഥാപാത്രങ്ങളുടെ പേരിലാണ് ഡാനിയൽ പരക്കെ അറിയപ്പെടുന്നത്. അവളുടെ ചലച്ചിത്ര വേഷങ്ങളിൽ *ജോ ഡേർട്ട് (200*1) എന്ന ചിത്രത്തിലെ ബ്രാണ്ടി, അതിന്റെ തുടർച്ചയായ *ജോ ഡേർട്ട് 2: ബ്യൂട്ടിഫുൾ ലോസ*ർ, *വൈറ്റ് ചിക്‌സ് (*2004), *സ്കൈലൈൻ* (2010) എന്നിവയിലെ കഥാപാത്രങ്ങൾ ഉൾപ്പെടുന്നു.

## ആദ്യകാല ജീവിതം
1976 മാർച്ച് 17 ന്,  ഫ്ലോറിഡയിലെ ഗെയ്‌നസ്‌വില്ലിൽ കരോലിൻ, ചാൾട്ടൺ ബ്രാഡ്‌ഫോർഡ് "സി.ബി" ഡാനിയൽ ജൂനിയർ ദമ്പതികളുടെ കുട്ടികളായി ബ്രിട്ടാനിയും അവളുടെ ഇരട്ട സഹോദരി സിന്തിയയും ജനിച്ചു. അവർക്ക് ബ്രാഡ് എന്ന ഒരു മൂത്ത സഹോദരനുണ്ട്. 11 വയസ്സായപ്പോൾ, രണ്ട് പെൺകുട്ടികളും ഫോർഡ് ഏജൻസിയുമായി കരാറിലേർപ്പെടുകയും മോഡലിംഗ് ആരംഭിക്കുകയും ചെയ്തു. അവർ *സെവൻറീൻ*, *YM* മാഗസിനുകളുടെ പുറംചട്ടകളിലും പ്രത്യക്ഷപ്പെട്ടു. ഡബിൾമിന്റ് ഗമ്മിന്റെ പരസ്യങ്ങളിലും അവർ ഡബിൾമിന്റ് ഇരട്ടകളായി പ്രത്യക്ഷപ്പെട്ടു.

## അവലംബം
പുഷ്യരാഗം (ചലച്ചിത്രം)

സി. രാധാകൃഷ്ണൻ കഥ, തിരക്കഥ, സംഭാഷണമെഴുതി സംവിധാനം ചെയ്ത 1980 ലെ ഇന്ത്യൻ മലയാളം കോമഡി ഫാമിലി എന്റർടെയ്‌നറാണ് ***പുഷ്യരാഗം*** . മധു, ജയൻ,ജയഭാരതി, ഷീല, ശാരദ, ശ്രീവിദ്യഎന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. എ ടി ഉമ്മറാണ് ചിത്രത്തിന് സംഗീതം നൽകിയിരിക്കുന്നത്.   

## താരനിര

## ഗാനങ്ങൾ
*വരികൾ:ചേരമംഗലം, ശകുന്തള രാജേന്ദ്രൻ 
*ഈണം:  എ.റ്റി. ഉമ്മർ 

## അവലംബം

## പുറംകണ്ണികൾ

* 
* 

വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:1979-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:മധു- ഷീല ജോഡി
വർഗ്ഗം:ജയൻ-ജയഭാരതി ജോഡി
വർഗ്ഗം:1980-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:സി. രാധാകൃഷ്ണൻ കഥയെഴുതിയ ചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:കെ ബി ദയാളൻ ഛായാഗ്രഹണം ചെയ്ത ചലച്ചിത്രങ്ങൾ
വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ
കാസർഗോഡ് - തിരുവനന്തപുരം വന്ദേ ഭാരത് എക്സ്പ്രസ് (കോട്ടയം വഴി)

കാസർഗോഡിനെ കേരള സംസ്ഥാന തലസ്ഥാനമായ തിരുവനന്തപുരവുമായി ബന്ധിപ്പിക്കുന്ന ഇന്ത്യയിലെ 15-ആമത്തെ വന്ദേ ഭാരത് എക്സ്പ്രസ് തീവണ്ടിയാണ് **കാസർഗോഡ് - തിരുവനന്തപുരം വന്ദേ ഭാരത് എക്‌സ്‌പ്രസ്**. കോട്ടയം വഴി 20633/20634 നമ്പർ ആയി സർവീസ് നടത്തുന്ന വന്ദേ ഭാരത്  2023 ഏപ്രിൽ 25-ന് പ്രധാനമന്ത്രി നരേന്ദ്ര മോദി തിരുവനന്തപുരം സെൻട്രലിൽ വച്ച് ട്രെയിൻ സർവീസ് ഔദ്യോഗികമായി ഉദ്ഘാടനം ചെയ്തു. 2023 ജൂലൈയിലെ ഔദ്യോഗിക കണക്കുകൾ പ്രകാരം, ശരാശരി 183 ശതമാനം ആളുകളുള്ള വന്ദേ ഭാരത് എക്‌സ്പ്രസ് ട്രെയിൻ സർവീസാണ് ഇത്.

## സമയക്രമ പട്ടിക
ഈ 20633/20634 കാസർഗോഡ്-തിരുവനന്തപുരം വന്ദേ ഭാരത് എക്‌സ്‌പ്രസിന്റെ (കോട്ടയം വഴി) ഷെഡ്യൂൾ ചുവടെ നൽകിയിരിക്കുന്നു:-

## ഇതും കാണുക

* കെഎസ്ആർ ബെംഗളൂരു-എറണാകുളം ജംഗ്ഷൻ വന്ദേ ഭാരത് എക്സ്പ്രസ്
* മംഗളൂരു സെൻട്രൽ-തിരുവനന്തപുരം വന്ദേ ഭാരത് എക്സ്പ്രസ്

## അവലംബം

## കുറിപ്പുകൾ

വർഗ്ഗം:കേരളത്തിലെ യാത്രാതീവണ്ടികൾ
2019 പൂനെ വെള്ളപ്പൊക്കം

2019 സെപ്റ്റംബർ 25-28 ന് ഇടയിൽ, ഇന്ത്യയിലെ പൂനെയിലും പ്രാന്തപ്രദേശങ്ങളിലും കനത്ത മഴ ലഭിച്ചു. ഇത് ഈ പ്രദേശങ്ങളിൽ പെട്ടെന്നുള്ള വെള്ളപ്പൊക്കത്തിന് കാരണമായി. ഈ വെള്ളപ്പൊക്കത്തിൽ 21 പേർ മരിച്ചു.   രക്ഷാപ്രവർത്തനത്തിനായി ജില്ലയിൽ സൈന്യത്തോടൊപ്പം മൂന്ന് എൻഡിആർഎഫ് സംഘത്തെ വിന്യസിച്ചു. 

## പശ്ചാത്തലം
തെക്കൻ ഏഷ്യയിലെ മൺസൂൺ സീസൺ സാധാരണയായി എല്ലാ വർഷവും ജൂൺ ആദ്യം ആരംഭിക്കുകയും ഇന്ത്യയിൽ കനത്ത മഴയും വെള്ളപ്പൊക്കത്തിന് സാധ്യതയുമുണ്ടാക്കുകയും ചെയ്യുന്നു.  2019 ലെ മൺസൂൺ സീസൺ ജൂൺ അവസാനത്തോടെ ആരംഭിച്ചു. മഴയുടെ കാര്യത്തിൽ അസാധാരണമാംവിധം കനത്ത മൺസൂണാണ് 2019 ൽ ഇന്ത്യയിൽ അനുഭവപ്പെട്ടത്. ഇന്ത്യയിലുടനീളം ശരാശരി മഴയിൽ 6.5% വർദ്ധനവ് രേഖപ്പെടുത്തി. പൂനെ ജില്ലയിൽ വാർഷിക മഴയുടെ 180% ലഭിച്ചിരുന്നു. ഇതുമൂലം പൂനെയിലെ ഖഡക്വാസ്ല അണക്കെട്ടും മറ്റ് മൂന്ന് പ്രധാന അണക്കെട്ടുകളും പൂർണ്ണമായും നിറഞ്ഞു. 

## വെള്ളപ്പൊക്കം
പൂനെ ജില്ലിലാകെയും പൂനെ, ബാരാമതി പ്രദേശങ്ങളിലും സെപ്റ്റംബർ 25-ന് രാത്രിക്കും സെപ്റ്റംബർ 26-ന് ഉച്ചയ്ക്കുമിടയിൽ  മഴ പെയ്തു. ഇത് കഴിഞ്ഞ 10 വർഷത്തിനിടയിലെ ഏറ്റവും ഉയർന്ന മഴയാണ്. ഇതിനു മുൻ മാസങ്ങളിൽ പെയ്ത മഴയോടൊപ്പം വെള്ളപ്പൊക്കവും തുടങ്ങി.    തീവ്രമായ മഴ പെയ്തതാണ് വെള്ളപ്പൊക്കത്തിന് കാരണമായത്. ഇത് നുള്ളാസ് പോലെയുള്ള ജലപ്രവാഹ സംവിധാനങ്ങളെ മറികടക്കുകയും റോഡുകൾ വെള്ളത്തിലാകുകയും ചെയ്തു. 

വെള്ളപ്പൊക്ക സമയത്ത് ഫുൾ ഖഡക്വാസ്ല അണക്കെട്ടിൽ 8.7 സെന്റീമീറ്റർ കൂടുതൽ മഴ പെയ്തു.  എന്ന തോതിൽ മുത്താ നദിയിലേക്ക്  വെള്ളം ഒഴുകുന്നതിനായി ഡാം തുറന്നുവിടാൻ ജില്ലാനേതൃത്വം നിർദ്ദേശം നൽകി.  അതുപോലെ, സസ്വാദിനടുത്തുള്ള നസാരെ അണക്കെട്ടും നിറഞ്ഞിരിക്കുകയായിരുന്നു. അതിലെ വെള്ളം  എന്ന നിരക്കിൽ കർഹ നദിയിലേക്ക് തുറന്നുവിട്ടു.   സെപ്തംബർ 25 രാത്രി പുരന്ദർ, ബാരാമതി  എന്നീ പ്രദേശങ്ങൾ വെള്ളത്തിനടിയിലായി. 

## ആശ്വാസവും രക്ഷാപ്രവർത്തനവും
എൻഡിആർഎഫിന്റെ രണ്ട് ടീമുകൾ പൂനെ നഗരത്തിലും രണ്ട് ടീമുകൾ ബാരാമതിയിലും രക്ഷാപ്രവർത്തനം ആരംഭിച്ചു.  വെള്ളപ്പൊക്കത്തിൽ 21 പേർ മരിക്കുകയും 5 പേരെ കാണാതാവുകയും നഗരത്തിൽ താമസിക്കുന്ന 28,000-ത്തിലധികം ആളുകളെ ഒഴിപ്പിക്കുകയും ചെയ്തു.    

## ഇതും കാണുക

* 2019 വഡോദര വെള്ളപ്പൊക്കം

## അവലംബങ്ങൾ

വർഗ്ഗം:ഇന്ത്യയിലെ വെള്ളപ്പൊക്കങ്ങൾ
വർഗ്ഗം:Coordinates on Wikidata
സോബ്രാലിയ

മെക്സിക്കോ, മധ്യ, തെക്കേ അമേരിക്ക എന്നിവിടങ്ങളിൽ നിന്നുള്ള ഓർക്കിഡുകളുടെ ഒരു ജനുസ്സാണ് **സോബ്രാലിയ**. സമുദ്രനിരപ്പിൽ നിന്ന് 8,800 അടി വരെ ഉയരമുള്ള ആർദ്ര വനങ്ങളിൽ  അധിസസ്യമായി (എപ്പിഫൈറ്റിക്) ഇത് വളരുന്നു. ട്രേഡ് ജേണലുകളിൽ സോബ് എന്ന ചുരുക്കപ്പേരിലാണ് ഈ ജനുസ്സ് അറിയപ്പെടുന്നത്.

അവയുടെ ഞാങ്ങണ പോലുള്ള തണ്ടുകൾക്ക് ഏകദേശം 1 അടി (33 സെ.മീ) (സോബ്രാലിയ ഗലിയോട്ടിയാന പോലുള്ളവ) മുതൽ 44 അടി (13.4 മീറ്റർ) വരെ (സോബ്രാലിയ അൽറ്റിസിമയിൽ) ഉയരമുണ്ട്. പൂക്കൾക്ക് ശുദ്ധമായ വെള്ള മുതൽ മഞ്ഞ, പച്ച, പിങ്ക്, ചുവപ്പ്, തവിട്ട്, കൂടാതെ നീല വയലറ്റ് വരെ നിറങ്ങളുണ്ട്.

## Gallery

Image: Sobralia_decora_-_Tapanti_region_of_Costa_Rica.jpg| ***[[Sobralia decora]]***
Image: Sobralia dichotoma (1).jpg| ***[[Sobralia dichotoma]]***
Image: Sobralia fragrans - fl 1.jpg| ***[[Sobralia fragrans]]***
Image: Sobralia macrantha (BG Zurich)-02.JPG|***[[Sobralia macrantha]]***
Image: Sobralia macrophylla - fl.jpg| ***[[Sobralia macrophylla]]***
Image: Sobralia ruckeri-Xenia 1 fig 42 (1858).jpg| ***[[Sobralia ruckeri]]***


## References

## External links

* 
* The Sobralia Pages website, by Nina Rach

വർഗ്ഗം:അധിസസ്യ-ഓർക്കിഡുകൾ
നാഷണൽ അസോസിയേഷൻ ഓഫ് സ്ട്രീറ്റ് വെണ്ടേഴ്സ് ഓഫ് ഇന്ത്യ

ഇന്ത്യയിലെ, വഴിയോരക്കച്ചവട സംഘടനകളുടെ ഒരു ദേശീയ കൂട്ടായ്മയാണ് **നാഷണൽ അസോസിയേഷൻ ഓഫ് സ്ട്രീറ്റ് വെണ്ടേഴ്സ് ഓഫ് ഇന്ത്യ (എൻ.എ.എസ്.വി.ഐ).** ദേശീയതലത്തിൽ, തെരുവുക്കച്ചവടക്കാർക്കായി ഒരു നയം രൂപീകരിക്കുന്നതിലും വഴിയോരക്കച്ചവട സംരക്ഷണ-നിയന്ത്രണ നിയമം, 2014 പാസാക്കുന്നതിലും പ്രധാന പങ്ക് വഹിച്ച സംഘടനയാണ് എൻ.എ.എസ്.വി.ഐ.

## ലക്ഷ്യം
ഇന്ത്യയിലുള്ള വഴിയോരക്കച്ചവടക്കാരുടെ സംരക്ഷണത്തിനും അവകാശങ്ങൾക്കും വേണ്ടി പ്രവർത്തിക്കുന്നു.

## ചരിത്രം
പട്ന ആസ്ഥാനമായി 1998-ൽ ആരംഭിച്ച സംഘടന, 2003-ൽ 1860-ലെ സൊസൈറ്റി രജിസ്ട്രേഷൻ ആക്ട് പ്രകാരം രജിസ്റ്റർ ചെയ്തു.

## അവലംബം

## പുറത്തേക്കുള്ള കണ്ണികൾ
* ഔദ്യോഗിക വെബ്സൈറ്റ്
* നാഷണൽ അസോസിയേഷൻ ഓഫ് സ്ട്രീറ്റ് വെണ്ടേഴ്സ് ഓഫ് ഇന്ത്യയുടെ 16-ാമത് യോഗത്തെ അഭിസംബോധന ചെയ്യുകയായിരുന്നു പുരി
* മധ്യപ്രദേശ് സർക്കാരും നാഷണൽ അസോസിയേഷൻ ഓഫ് സ്ട്രീറ്റ് വെണ്ടേഴ്സ് ഓഫ് ഇന്ത്യയും (NASVI) നെസ്ലെ ഇന്ത്യയും ചേർന്ന് ഭോപ്പാലിലും ഇൻഡോറിലും 'സേഫ് ഫുഡ് സേവിക്കുക' എന്ന പദ്ധതി ആരംഭിച്ചു
* മഹാരാഷ്ട്ര സർക്കാരും നെസ്ലെ ഇന്ത്യയും നാഷണൽ അസോസിയേഷൻ ഓഫ് സ്ട്രീറ്റ് വെണ്ടേഴ്‌സ് ഓഫ് ഇന്ത്യയുമായി (NASVI) സഹകരിച്ച് 'സേഫ് ഫുഡ് സെർവ്' പ്രോജക്ട് ആരംഭിച്ചു

വർഗ്ഗം:ഇന്ത്യയിലെ സംഘടനകൾ
വർഗ്ഗം:ഇന്ത്യയിലെ തൊഴിലാളി സംഘടനകൾ
വർഗ്ഗം:വഴിയോരക്കച്ചവട സംഘടനകൾ
വർഗ്ഗം:ഇന്ത്യയിലെ വഴിയോരക്കച്ചവട സംഘടനകൾ
മഹാകവി വി സി ബാലകൃഷ്ണപ്പണിക്കർ സാഹിത്യപുരസ്‌കാരം

മലപ്പുറം ജില്ലയിലെ ഊരകം കീഴ്മുറിയിൽ പ്രവർത്തിക്കുന്ന വി സി ബാലകൃഷ്ണപ്പണിക്കർ സമാരക ഗ്രന്ഥാലയത്തിന്റെ നേതൃത്വത്തിലുള്ള, വി സി സ്മാരക സമിതി ഏർപ്പെടുത്തിയതാണ് ഈ പുരസ്‌കാരം. എല്ലാ വർഷവും വി സി അനുസ്മരണ ചടങ്ങിൽ പുരസ്‌കാരസമർപ്പണം നടത്തിവരുന്നു.

പുരസ്‌കാരം നേടിയവർ
ഡോ. രാജേഷ് മോൻജി (2023), 
എൻ എൻ സുരേന്ദ്രൻ (2024)
മൗണ്ട് കിസ്കോ

**മൗണ്ട് കിസ്കോ** അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്ത് വെസ്റ്റ്ചെസ്റ്റർ കൗണ്ടിയിൽ സ്ഥിതിചെയ്യുന്ന ഒരു ഗ്രാമവും പട്ടണവുമാണ്. മൗണ്ട് കിസ്കോ പട്ടണം ഗ്രാമവുമായി ഒരേ അതിർത്തി പങ്കിടുന്നു. 2010 ലെ സെൻസസിൽ 10,877 ആയിരുന്ന ഇവിടുത്തെ ജനസംഖ്യ 2020 ലെ യു.എസ്. സെൻസസ് പ്രകാരം 10,959 ആയി വർദ്ധിച്ചു. വാഷിംഗ്ടൺ-റോച്ചാംബോ റവലൂഷണറി പാതയിൽ സ്ഥിതിചെയ്യുന്ന ഇത് ഒരു പ്രധാന ചരിത്രപരമായ സ്ഥലമാണ്.

## അവലംബം
മൈക്കൽ കർട്ടിസ്

**മൈക്കൽ കർട്ടിസ്** (ജീവിതകാലം: ഡിസംബർ 24, 1886 - ഏപ്രിൽ 10, 1962) ചരിത്രത്തിലെ ഏറ്റവും മികച്ച സംവിധായകരിൽ ഒരാളായി അംഗീകരിക്കപ്പെട്ട ഒരു ഹംഗേറിയൻ-അമേരിക്കൻ ചലച്ചിത്ര സംവിധായകനായിരുന്നു. സ്റ്റുഡിയോ സംവിധാനം പ്രബലമായിരുന്ന ഹോളിവുഡിന്റെ സുവർണ്ണ കാലഘട്ടത്തിൽ നിശബ്ദ കാലഘട്ടത്തിലെ ക്ലാസിക് സിനിമകളും മറ്റ് നിരവധി ചിത്രങ്ങളും അദ്ദേഹം സംവിധാനം ചെയ്തു.

1926-ൽ 39 വയസ്സുള്ളപ്പോൾ വാർണർ ബ്രദേഴ്സ് ഹോളിവുഡിലേക്ക് ക്ഷണിക്കുന്ന കാലത്ത് കർട്ടിസ് യൂറോപ്പിലെ അറിയപ്പെടുന്ന ഒരു സംവിധായകനായിരുന്നു. യൂറോപ്പിൽ ഇതിനകം 64 സിനിമകൾ സംവിധാനം ചെയ്തിട്ടുള്ള അദ്ദേഹം താമസിയാതെ വാർണർ ബ്രദേഴ്സിനെ അതിവേഗം വളരുന്ന ഒരു സിനിമാ സ്റ്റുഡിയോയാക്കാൻ സഹായിച്ചു. തന്റെ ഹോളിവുഡ് കരിയറിൽ കൂടുതലും വാർണേഴ്‌സുമായുള്ള സഹകരണത്തിൽ 102 ചിത്രങ്ങൾ സംവിധാനം ചെയ്ത കർട്ടിസ്  പത്ത് അഭിനേതാക്കളെ ഓസ്കാർ നോമിനേഷനിലേക്ക് എത്തിച്ചു. ജെയിംസ് കാഗ്നിയും ജോവാൻ ക്രോഫോർഡും കർട്ടിസിന്റെ സംവിധാനത്തിലാണ് തങ്ങളുടെ ഏക അക്കാദമി അവാർഡുകൾ നേടിയത്. അദ്ദേഹം ആദ്യമായി ഡോറിസ് ഡേ, ജോൺ ഗാർഫീൽഡ് എന്നിവരെ വെള്ളിത്തിരയിൽ പരിചയപ്പെടുത്തിയ അദ്ദേഹം എറോൾ ഫ്‌ലിൻ, ഒലിവിയ ഡി ഹാവിലാൻഡ്, ബെറ്റി ഡേവിസ് എന്നിവരെ ഹോളിവുഡിലെ താരങ്ങളാക്കി. അഞ്ച് തവണ അക്കാദമി അവാർഡ് നാമനിർദ്ദേശം ചെയ്യപ്പെട്ട അദ്ദേഹം *സൺസ് ഓഫ് ലിബർട്ടി* എന്ന ഹ്രസ്വ ചിത്രത്തിന് മികച്ച ഹ്രസ്വ വിഷയത്തിനും *[[കാസബ്ലങ്ക (ചലച്ചിത്രം)|കാസബ്ലാങ്ക]]* എന്ന ചിത്രത്തിന് മികച്ച സംവിധായകനെന്ന നിലയിലും രണ്ട് തവണ അക്കാദമി അവാർഡ് ജേതാവാകുകയും ചെയ്തു.

## ആദ്യകാല ജീവിതം
1886-ൽ ബുഡാപെസ്റ്റിലെ ഒരു ജൂതകുടുംബത്തിൽ കർട്ടിസ് മാനോ കാമിനർ എന്ന പേരിൽ ജനിച്ച കർട്ടിസിൻറെ പിതാവ് ഒരു മരപ്പണിക്കാരനും അമ്മ ഒരു ഓപ്പറ ഗായികയുമായിരുന്നു.

## മരണം
1962 ഏപ്രിൽ 10-ന് 75-ആം വയസ്സിൽ കാൻസർ ബാധിച്ച് കർട്ടിസ് മരണമടഞ്ഞു. മരണസമയത്ത് അദ്ദേഹം കാലിഫോർണിയയിലെ ഷെർമാൻ ഓക്‌സിലെ ഒരു ചെറിയ അപ്പാർട്ട്‌മെന്റിൽ തനിച്ചായിരുന്നു താമസം. കാലിഫോർണിയയിലെ ഗ്ലെൻഡേലിലുള്ള ഫോറസ്റ്റ് ലോൺ മെമ്മോറിയൽ പാർക്ക് സെമിത്തേരിയിൽ മൃതദേഹം സംസ്കരിച്ചു.

## അവലംബം
ദി ലിറ്റിൽ ഫോക്സസ്

**ദി ലിറ്റിൽ ഫോക്സസ്** വില്യം വൈലർ സംവിധാനം ചെയ്ത് 1941-ൽ പുറത്തിറങ്ങിയ ഒരു അമേരിക്കൻ നാടകീയ ചലച്ചിത്രമാണ്. ചിത്രത്തിനായി ലിലിയൻ ഹെൽമാൻ രചിച്ച തിരക്കഥ 1939-ലെ അവരുടെതന്നെ *ദി ലിറ്റിൽ ഫോക്‌സസ്* എന്ന നാടകത്തെ അടിസ്ഥാനമാക്കിയുള്ളതായിരുന്നു. ഹെൽമാന്റെ മുൻ ഭർത്താവ് ആർതർ കോബർ, ഡൊറോത്തി പാർക്കർ, ഹെൽമാൻറെ ഭർത്താവ് അലൻ കാംബെൽ എന്നിവർ സിനിമയ്ക്കായി അധിക രംഗങ്ങളും സംഭാഷണങ്ങളും സംഭാവന ചെയ്തു.

## അവലംബം
സ്നോ വാലി മൗണ്ടൻ റിസോർട്ട്

**സ്നോ വാലി മൗണ്ടൻ റിസോർട്ട്** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് റണ്ണിംഗ് സ്പ്രിംഗ്സിൽ സ്ഥിതി ചെയ്യുന്ന ഒരു സ്കീ റിസോർട്ടാണ്. തെക്കൻ കാലിഫോർണിയയിലെ തുടർച്ചയായി പ്രവർത്തിക്കുന്ന ഏറ്റവും പഴക്കമുള്ള സ്കീ റിസോർട്ടായ ഇത്, സാൻ ബെർണാർഡിനോ ദേശീയ വനത്തിലെ നാല് സ്കീ റിസോർട്ടുകളിൽ ഒന്നാണ്.

ഈ പ്രദേശത്ത് ഒരു കുളം സ്ഥിതി ചെയ്തിരുന്നതിനാൽ യഥാർത്ഥത്തിൽ "ഫിഷ് ക്യാമ്പ്" എന്ന് പേരിട്ടിരുന്ന ഈ സ്ഥലം 1920-കളിൽ സ്വെറ്റ്‌കോവിച്ച് സഹോദരന്മാർ ഒരു വഴിയോര റിസോർട്ടായും തടി മില്ല് കേന്ദ്രമായും വികസിപ്പിച്ചെടുത്തു. 1930-കളിൽ ആരോഹെഡ് സ്പ്രിംഗ്സ് കോർപ്പറേഷൻ ഹിമശകട യാത്രയ്ക്കും സ്കീയിംഗിനും വേണ്ടി ഇവിടെ ചരിവുകൾ വികസിപ്പിച്ചെടുക്കുകയും ഈ വികസനം സ്നോ വാലി എന്ന് പേരിട്ടുവിളിക്കുകയും ചെയ്തു. ആദ്യത്തെ ഓവർഹെഡ് കേബിൾ സ്കീ ലിഫ്റ്റുകളിലൊന്ന് ഈ റിസോർട്ടിലാണുണ്ടായിരുന്നത്. 1940-ൽ നോർവീജിയൻ-അമേരിക്കൻ സ്കീ ജമ്പ് ചാമ്പ്യൻ ജോണി എൽവ്രം ഈ റിസോർട്ട് വാങ്ങുകയും വിപുലീകരിക്കുകയും ചെയ്തു. 1974-ൽ ഡബ്ല്യൂ.ആർ.സൗയ് സ്നോ വാലിയുടെ ഉടമയായി. അദ്ദേഹത്തിന്റെ കമ്പനിയായ നോർഡിക് ഗ്രൂപ്പ് സ്നോ വാലിയുടെ ഉടമസ്ഥത നിലനിറുത്തിക്കൊണ്ട് പ്രവർത്തനം തുടർന്നു. 2023 ജനുവരിയിൽ, സമീപത്തെ റിസോർട്ടുകളായ ബിയർ മൗണ്ടൻ, സ്നോ സമ്മിറ്റ് എന്നിവയുടെ ഓപ്പറേറ്ററായ ആൾട്ടെറ മൗണ്ടൻ കമ്പനി സ്നോ വാലി റിസോർട്ട് ഏറ്റെടുത്തു. യുണൈറ്റഡ് സ്റ്റേറ്റ്സ് ഫോറസ്റ്റ് സർവീസിൽ നിന്നുള്ള പ്രത്യേക ഉപയോഗ പെർമിറ്റിന് കീഴിലാണ് ഈ റിസോർട്ട് പ്രവർത്തിക്കുന്നത്.

## അവലംബം
വഴിയോരക്കച്ചവടം

[ലഘുചിത്രം| [ഇറ്റലി|ഇറ്റലിയിലെ സെൻട്രൽ റോമിൽ ബാഗുകളും സൺഗ്ലാസുകളും വിൽക്കുന്ന തെരുവ് കച്ചവടക്കാർ]]
പൊതുനിരത്തുകളുടെ ഓരങ്ങളിൽ നിന്നോ ഇരുന്നോ സാധനങ്ങൾ കച്ചവടം ചെയ്യുന്നതിനെയാണ് പൊതുവെ **വഴിയോരക്കച്ചവടം** എന്ന് പറയുന്നത്. ***വഴിവാണിഭം***, ***തെരുവ് കച്ചവടം***, ***പാതയോര കച്ചവടം***, ***ഫുട്ട്പാത്ത് കച്ചവടം*** തുടങ്ങിയ പേരുകളിലും ഇത് അറിയപ്പെടുന്നു.

പാതയോരത്തുള്ള ഭക്ഷണ- പാനിയങ്ങളുടെയും പഴം, പച്ചക്കറി, മത്സ്യം തുടങ്ങിയ നിത്യോപയോഗ സാധനങ്ങളുടെയും വില്പ്പനയ്ക്കു പുറമെ സ്വയം ചുമന്നു നടന്നോ, ഉന്തുവണ്ടി, സൈക്കിൾ, മോട്ടോർ വാഹനങ്ങൾമൂലമോ ഉള്ള ചരക്കുകളുടെ വില്പ്പനയും വഴിവക്കുകളെ ആശ്രയിച്ചു ചെയ്തുവരുന്ന ചെറുകിട സ്വയംതൊഴിലുകളായ കുട, പാദരക്ഷ, ബാഗുകൾ തുടങ്ങിയവയുടെ 'നന്നാക്കൽ' തൊഴിലുകളും വഴിയോരക്കച്ചവടത്തിൻറെ പരിധിയിൽ വരുന്നു. വഴിയോരക്കച്ചവട സംരക്ഷണ-നിയന്ത്രണ നിയമം, 2014 പ്രാബല്യത്തിൽ വന്നതോടെ ഇന്ത്യയിൽ വഴിയോരക്കച്ചവടം നിയമാനുസൃതമായി.
## ചരിത്രം
ലഘുചിത്രം| ഹൗസ് ഓഫ് ജൂലിയ ഫെലിക്സ്, പോംപൈയിൽ നിന്നുള്ള ഫ്രെസ്കോ ഫോറത്തിലെ വിവിധ കച്ചവടക്കാരുടെയും വ്യാപാരികളുടെയും ദൃശ്യങ്ങൾ ചിത്രീകരിക്കുന്നു
ലഘുചിത്രം| പോംപൈയിലെ സാമോസിലെ ഡയോസ്കൂറൈഡിന്റെ വീട്ടിൽ നിന്നുള്ള സംഗീത കച്ചവടക്കാർ
പുരാതനകാലം മുതലേ, ലോകത്തെല്ലായിടത്തും വഴിയോര കച്ചവടക്കാർ ഉണ്ടായിരുന്നതായി പറയപ്പെടുന്നു. പുരാതന റോമിൽ വഴിയോര കച്ചവടക്കാരുടെ സാന്നിധ്യത്തിന് തെളിവ് ലഭിച്ചിട്ടുള്ളതായും പറയപ്പെടുന്നു.

## അവലംബം

## പുറത്തേക്കുള്ള കണ്ണികൾ

* ''ലോകത്തിലെ നഗരങ്ങൾ: വേൾഡ് റീജിയണൽ അർബൻ ഡെവലപ്മെന്റ്''

വർഗ്ഗം:വാണിജ്യം
സോഷ്യൽ എഞ്ചിനീയറിംഗ് (കമ്പ്യൂട്ടർ സുരക്ഷ)

സൈബർ സുരക്ഷയിൽ **സോഷ്യൽ എഞ്ചിനീയറിംഗ്** എന്നതുകൊണ്ട് അർത്ഥമാക്കുന്നത് രഹസ്യങ്ങൾ പങ്കിടുന്നതിനോ ഓൺലൈനിൽ ചെയ്യാൻ പാടില്ലാത്ത കാര്യങ്ങൾ ചെയ്യുന്നതിനോ വേണ്ടി ആളുകളെ കബളിപ്പിക്കുക എന്നതാണ്. ഇതിന്റെ ഫലമായി, രഹസ്യസ്വഭാവമുള്ള വിവരങ്ങൾ വെളിപ്പെടുത്തുകയോ ദോഷകരമായ ലിങ്കുകളിൽ പ്രവേശിക്കുകയോ ചെയ്യുന്നു.   വിവരങ്ങൾ മോഷ്ടിക്കുന്നതിനോ കമ്പ്യൂട്ടർ സിസ്റ്റങ്ങളിൽ കടന്നുകയറുന്നതിനോ ഉള്ള ഒരു രഹസ്യ മാർഗമാണിത്. സോഷ്യൽ എഞ്ചിനീയറിംഗ് പരമ്പരാഗത "കോണി(con)"-ൽ നിന്ന് വ്യത്യസ്തമാണ്, പലപ്പോഴും വലിയ തട്ടിപ്പുകളുടെ ഭാഗമാണിത്. "ഒരു വ്യക്തിക്ക് അവരുടെ താൽപ്പര്യങ്ങൾക്കനുസൃതമല്ലാത്തതോ ആയ ഒരു നടപടിയെടുക്കാൻ വേണ്ടി സ്വാധീനിക്കുന്ന ഏതൊരു പ്രവൃത്തിയും" എന്നും സോഷ്യൽ എഞ്ചനീയറിംഗ് നിർവചിക്കപ്പെട്ടിട്ടുണ്ട്. 
## ടെക്നിക്കുകൾ
കോഗ്നിറ്റീവ് ബയാസ് എന്ന് വിളിക്കപ്പെടുന്ന ആളുകൾ തീരുമാനങ്ങൾ എടുക്കുന്ന സ്വാഭാവിക വഴികൾ പ്രയോജനപ്പെടുത്തിക്കൊണ്ടാണ് സോഷ്യൽ എഞ്ചിനീയറിംഗ് തന്ത്രങ്ങൾ പ്രവർത്തിക്കുന്നത്. ഇത് മൂലം വ്യക്തികളെ വിവിധ സാഹചര്യങ്ങളിൽ കൃത്രിമത്വത്തിന് കൂടുതൽ വിധേയരാക്കുന്നു, ആക്രമണകാരികളെ അവരുടെ നേട്ടത്തിനായി ചൂഷണം ചെയ്യാൻ അനുവദിക്കുന്നു.

സോഷ്യൽ എഞ്ചിനീയറിംഗിന്റെ ഒരു ഉദാഹരണം, ഒരു വ്യക്തി കമ്പനി ബുള്ളറ്റിനിൽ ഹെൽപ്പ് ഡെസ്‌കിന്റെ നമ്പർ മാറിയെന്ന് പറയുന്ന ഒരു ഔദ്യോഗിക അറിയിപ്പ് പോസ്റ്റ് ചെയ്യുന്നു. അതിനാൽ, ജീവനക്കാർ സഹായത്തിനായി വിളിക്കുമ്പോൾ ആ വ്യക്തി അവരോട് അവരുടെ പാസ്‌വേഡുകളും ഐഡികളും ആവശ്യപ്പെടുന്നു, അതുവഴി കമ്പനിയുടെ സ്വകാര്യ വിവരങ്ങളിലേക്ക് പ്രവേശിക്കാൻ സാധിക്കുന്നു. സോഷ്യൽ എഞ്ചിനീയറിംഗിന്റെ മറ്റൊരു ഉദാഹരണം, ഹാക്കർ ഒരു സോഷ്യൽ നെറ്റ്‌വർക്കിംഗ് സൈറ്റിൽ ഒരു വ്യക്തിയുമായി ബന്ധപ്പെടുകയും ആ വ്യക്തിയുമായി സംഭാഷണം ആരംഭിക്കുകയും ചെയ്യുന്നു എന്നതാണ്. ക്രമേണ ഹാക്കർ ഇരയുടെ വിശ്വാസം നേടുകയും പാസ്‌വേഡ് അല്ലെങ്കിൽ ബാങ്ക് അക്കൗണ്ട് വിശദാംശങ്ങൾ പോലുള്ള തന്ത്രപ്രധാനമായ വിവരങ്ങളിലേക്ക് പ്രവേശനം ലഭിക്കുന്നതിന് വേണ്ടി ആ വിശ്വാസത്തെ ഉപയോഗിക്കുകയും ചെയ്യുന്നു.
## മറ്റ് ആശയങ്ങൾ
### പ്രീടെക്റ്റിംഗ്
ഒരു വ്യക്തിയെ കബളിപ്പിച്ച് വിവരങ്ങൾ നൽകാനോ അവർ സാധാരണയായി ചെയ്യാത്ത എന്തെങ്കിലും ചെയ്യുവാനോ വേണ്ടി ആരെങ്കിലും ഒരു വ്യാജമായ കഥയോ സാഹചര്യമോ സൃഷ്ടിക്കുന്നതാണ് പ്രെക്‌സ്റ്റിംഗ്. ആ നുണ ബോധ്യപ്പെടുത്തുന്നതിന് വേണ്ടി, ആക്രമണകാരി ഇരയുടെ ജന്മദിനം അല്ലെങ്കിൽ സോഷ്യൽ സെക്യൂരിറ്റി നമ്പർ പോലെയുള്ള വിവരങ്ങൾ മുൻകൂട്ടി ശേഖരിക്കുകയും ചെയ്തേക്കാം. ഇത് അടിസ്ഥാനപരമായി സങ്കീർണ്ണമായ ഒരു തന്ത്രമാണ്, അത് ഇരയ്ക്ക് വിശ്വസനീയമാണെന്ന് തോന്നുന്ന തരത്തിലുള്ള പ്രവർത്തനങ്ങളെയും, തയ്യാറെടുപ്പിനെയും ആശ്രയിച്ചിരിക്കുന്നു.
### വാട്ടർ ഹോളിംഗ്
പതിവായി സന്ദർശിക്കുന്ന വെബ്‌സൈറ്റുകളിൽ ഉപയോക്താക്കൾക്കുള്ള വിശ്വാസം മുതലെടുക്കുന്ന സോഷ്യൽ എഞ്ചിനീയറിംഗ് തന്ത്രമാണ് വാട്ടർ ഹോളിംഗ്. മറ്റൊരു സാഹചര്യത്തിൽ ചെയ്യാത്ത കാര്യങ്ങൾ ചെയ്യാൻ ഇരയ്ക്ക് സുരക്ഷതിമാണെന്ന് തോന്നുന്നു. ഒരു ജാഗ്രതയുള്ള വ്യക്തി, ഉദാഹരണത്തിന്, ആവശ്യപ്പെടാത്ത ഇമെയിലിലെ ലിങ്കിൽ ക്ലിക്ക് ചെയ്യുന്നത് മനഃപൂർവ്വം ഒഴിവാക്കിയേക്കാം, എന്നാൽ അതേ വ്യക്തി പലപ്പോഴും സന്ദർശിക്കുന്ന ഒരു വെബ്സൈറ്റിലെ ലിങ്ക് പിന്തുടരാൻ മടിക്കില്ല. അതിനാൽ, ആക്രമണകാരി അശ്രദ്ധരായ ഇരകൾക്കായി ഒരു വാട്ടറിംഗ് ഹോളിൽ കെണി തയ്യാറാക്കുന്നു. വളരെ സുരക്ഷിതമായ ചില സിസ്റ്റങ്ങളിലേക്ക് പ്രവേശനം നേടുന്നതിന് ഈ തന്ത്രം വിജയകരമായി ഉപയോഗിച്ചു.

## അവലംബം
പേജറ്റ് ബ്രൂസ്റ്റർ

**പേജറ്റ് വലേരി ബ്രൂസ്റ്റർ** (, ; ജനനം മാർച്ച് 10, 1969) ഒരു അമേരിക്കൻ നടിയാണ്. എൻ‌ബി‌സിയുടെ ഹാസ്യപരമ്പര *ഫ്രണ്ട്‌സിന്റെ* നാലാം സീസണിൽ കാത്തി എന്ന കഥാപാത്രത്തിന്റെ ആവർത്തിച്ചുള്ള വേഷത്തിൻറെ പേരിൽ അവർ ആദ്യമായി അംഗീകാരം നേടി. സിബിഎസ് ക്രൈം നാടകീയ പരമ്പര *ക്രിമിനൽ മൈൻഡ്‌സിലെ* എഫ്ബിഐ സൂപ്പർവൈസറി സ്‌പെഷ്യൽ ഏജന്റ് എമിലി പ്രെന്റിസ് എന്ന വേഷം അവരുടെ അഭിനയജീവിതത്തിൽ വഴിത്തിരിവായി. 2006 മുതൽ 2012 വരെയുള്ള കാലത്ത് ഈ പരമ്പരയിലെ സ്ഥിരം നടിയായിരുന്നു അവർ, ഇടക്കാലത്ത് പരമ്പരയിൽ രണ്ട് അതിഥി വേഷങ്ങൾ ചെയ്തതിനേ തുടർന്ന് 2016 ൽ സ്ഥിരമായി പരമ്പരയിൽ തിരിച്ചെത്തി.

*ഡാൻ Vs* എന്ന ആനിമേഷൻ പരമ്പരയിലെ എലീസ്, മിസ്റ്റർ മംബിൾസ് എന്നിവരുടെ ശബ്ദം, *കമ്മ്യൂണിറ്റി* എന്ന ടെലിവിഷൻ പരമ്പരയുടെ അഞ്ചാമത്തെയും ആറാമത്തെയും സീസണുകളിൽ യഥാക്രമം ഡെബ്ര ചേമ്പേഴ്‌സ്, ഫ്രാങ്കി ഡാർട്ട് എന്നീ കഥാപാത്രങ്ങൾ, *ഹാർവി ബേർഡ്‌മാൻ, അറ്റോർണി അറ്റ് ലോ ആൻഡ് ബേർഡ്‌ഗേൾ* എന്ന ടെലിവിഷൻ പരമ്പരയിലെ ജൂഡി കെൻ സെബെൻ / ബേർഡ്‌ഗേൾ എന്ന കഥാപാത്രത്തിന് ശബ്ദം നൽകൽ തുടങ്ങിയവ അവരുടെ മറ്റ് ടെലിവിഷൻ പ്രവർത്തനങ്ങളിൽ ഉൾപ്പെടുന്നു.

## ആദ്യകാല ജീവിതം
1969 മാർച്ച് 10 ന് മസാച്യുസെറ്റ്സിലെ കോൺകോർഡ് നഗരത്തിലാണ് പേജറ്റ് ബ്രൂസ്റ്റർ ജനിച്ചത്. മാതാവ് ഹാത്ത്‌വേ ബ്രൂസ്റ്ററും (മുമ്പ്, ട്യൂ) പിതാവ് ഗാലൻ ബ്രൂസ്റ്ററും മിഡിൽസെക്സ് സ്കൂളിലെ  അഡ്മിനിസ്ട്രേറ്റർമാരായി ജോലി ചെയ്തിരുന്നു.

മസാച്ചുസെറ്റ്സിൽ വളർന്ന ബ്രൂസ്റ്റർ, പാർസൺസ് സ്കൂൾ ഓഫ് ഡിസൈനിൽ ചേരുന്നതിനായി ന്യൂയോർക്ക് നഗരത്തിലേക്ക് താമസം മാറി. സ്ഥാപനത്തിലെ  ആദ്യ വർഷത്തിൽ, അവർ അഭിനയരംഗത്ത് അരങ്ങേറ്റം കുറിക്കുകയും, ഒടുവിൽ അഭിനയ ജീവിതം തുടരുകയെന്ന ലക്ഷ്യവുമായി ഡിസൈൻ സ്കൂളിൽ നിന്ന് പുറത്തുപോയി. 1990 കളുടെ മധ്യത്തിൽ, ബ്രൂസ്റ്റർ സാൻ ഫ്രാൻസിസ്കോയിലേക്ക് താമസം മാറി അഭിനയ ക്ലാസുകളിൽ പങ്കെടുത്തു.

## അവലംബം

വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:1969-ൽ ജനിച്ചവർ
ബനേർഘട്ട (ചലച്ചിത്രം)

**'ബനേർഘട്ട**' (Bannerghatta ) മലയാള ചലച്ചിത്രം 2021.
അർജുൻ പ്രഭാകരൻ, ഗോകുൽ രാമകൃഷ്ണൻ എന്നിവർ തിരക്കഥയെഴുതി നവാഗതനായ വിഷ്ണു നാരായണൻ സംവിധാനം ചെയ്ത 2021 ലെ ഇന്ത്യൻ മലയാള ഭാഷാ മിസ്റ്ററി ത്രില്ലർ ചിത്രമാണ് ബന്നാർഗട്ട.  കാർത്തിക് രാമകൃഷ്ണനാണ് ചിത്രത്തിലെ നായകൻ.  ആമസോൺ പ്രൈമിലൂടെ ചിത്രം ലോകമെമ്പാടും പ്രീമിയർ റിലീസ് ചെയ്തു.  26-ാമത് കേരള അന്താരാഷ്ട്ര ചലച്ചിത്രമേളയിൽ (ഐഎഫ്എഫ്കെ) ഔദ്യോഗികമായി തിരഞ്ഞെടുക്കപ്പെട്ട മലയാള ചിത്രങ്ങളിൽ ഒന്നായിരുന്നു ഇത്.

## കഥ സംഗ്രഹം
ഒരു ഇന്റർവ്യൂവിൽ പങ്കെടുക്കാൻ  ബാംഗ്ലൂരിൽ പോയ അനിയത്തിയിൽ നിന്ന് ആഷിക്കിന് ഒരു കോൾ ലഭിക്കുന്നു. അവിടെ വച്ച് തൻ്റെ അനിയത്തിയെ ഒരു സംഘം ആളുകൾ പിന്തുടരുന്നതായി ആഷിക്കിന് ഫോൺ കോളിൽ നിന്ന് മനസ്സിലാവുന്നു. തുടർന്ന് 400 കിലോമീറ്ററോളം (250 മൈൽ) അകലെയായ തന്റെ സഹോദരിയെ ആ ആളുകളിൽ നിന്ന് രക്ഷിക്കാൻ ആഷിക്കിന്റെ പ്രവൃത്തികളിലൂടെ കഥ പുരോഗമിക്കുന്നു.

## അഭിനേതാക്കൾ
* കാർത്തിക് രാമകൃഷ്ണൻ
* ആശാ മേനോൻ 
* അനൂപ് - പോലീസ് കോൺസ്റ്റബിൾ
* സുനിൽ - എസ്.ഐ. 
* വിനോദ്
* അനൂപ്

## നിർമാണം
2019 ൽ പുറത്തിറങ്ങിയ ഷിബു എന്ന ചിത്രത്തിൽ അഭിനയിച്ചതിന് ശേഷം അർജുൻ, ഗോകുൽ എന്നിവരുടെ തിരക്കഥയിൽ നവാഗതനായ വിഷ്ണു നാരായണൻ സംവിധാനം ചെയ്ത ചിത്രമാണ്. ബന്നാർഗട്ട യഥാർത്ഥത്തിൽ ബാംഗ്ലൂരിനടുത്തുള്ള ഒരു സ്ഥലമാണ്. ബന്നാർഗട്ട ദേശീയോദ്യാന പരിസരത്താണ് ചിത്രത്തിലെ പ്രധാന സംഭവം നടക്കുന്നത്. 

## റിലീസ്
2021 ജൂലൈ 25 ന് ആമസോൺ പ്രൈം വീഡിയോയിൽ ബന്നാർഗട്ട റിലീസ് ചെയ്തു. 2022 മാർച്ചിൽ 26-ാമത് ഐഎഫ്എഫ്കെയിൽ ചിത്രം പ്രദർശിപ്പിച്ചിരുന്നു.

## പുറത്തേക്കുള്ള ലിങ്ക്
* Bannerghatta Amazon Prime 
* 

വർഗ്ഗം:മലയാളചലച്ചിത്രങ്ങൾ
വർഗ്ഗം:2020-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:2021-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:2022-ൽ പുറത്തിറങ്ങിയ ചലച്ചിത്രങ്ങൾ
ഗോകുൽ രാമകൃഷ്ണൻ

***ഗോകുൽ രാമകൃഷ്ണൻ*** (Gokul Ramakrishnan) മലയാള ചലച്ചിത്ര വ്യവസായത്തിൽ പ്രവർത്തിക്കുന്ന ഒരു ഇന്ത്യൻ ചലച്ചിത്ര സംവിധായകനും തിരക്കഥാകൃത്തുമാണ്.

## സിനിമാ ജീവിതം

അർജുൻ പ്രഭാകരൻ  ഒപ്പം ഇരട്ട  സംവിധായകൻ ആയി പ്രവർത്തിച്ച  32 ആം അധ്യായം 23 ആം വാക്യം (2015) എന്ന ചിത്രത്തിലൂടെയാണ് അദ്ദേഹം ആദ്യമായി സംവിധായകൻ ആവുന്നത്.  അതിലെ പ്രധാന കഥാപാത്രങ്ങളെ അവതരിപ്പിച്ചത് ഗോവിന്ദ് പത്മസൂര്യ, ലാൽ, മിയ എന്നിവരാണ്.  2019-ൽ രണ്ടാമത്തെ ചിത്രം ഷിബു പുറത്തിറങ്ങി. കാർത്തിക് രാമകൃഷ്ണൻ, സലിം കുമാർ, അഞ്ജു കുര്യൻ എന്നിവരാണ് പ്രധാന കഥാപത്രങ്ങൾ. ആമസോൺ പ്രൈം വീഡിയോയിൽ നേരിട്ട് റിലീസ് ചെയ്ത അദ്ദേഹത്തിന്റെ മൂന്നാമത്തെ ചിത്രമായ ബന്നാർഘട്ട (2021) വ്യാപകമായ നിരൂപക ശ്രദ്ധ നേടി. 26-ാമത് അന്താരാഷ്ട്ര ചലച്ചിത്രമേളയിലെ ഔദ്യോഗിക തിരഞ്ഞെടുപ്പായിരുന്നു ഇത്. 2023-ൽ കാർത്തിക് രാമകൃഷ്ണനും നൈനിത മരിയയും അഭിനയിച്ച് അർജുൻ പ്രഭാകരന്റെ രചനയിൽ പുറത്തിറങ്ങിയ ചിത്രമാണ് താരം തീർത്ത കൂടാരം.

## ഫിലിമോഗ്രഫി

വർഗ്ഗം:ജീവിച്ചിരിക്കുന്നവർ
വർഗ്ഗം:മലയാളതിരക്കഥാകൃത്തുക്കൾ
അർജുൻ പ്രഭാകരൻ

***അർജുൻ പ്രഭാകരൻ*** (Arjun Prabhakaran) മലയാള സിനിമ മേഖലയിൽ  പ്രവർത്തിക്കുന്ന ഒരു ഇന്ത്യൻ ചലച്ചിത്ര സംവിധായകനും തിരക്കഥാകൃത്തുമാണ്.

## സിനിമാ ജീവിതം

32 ആം അധ്യായം 23 ആം വാക്യം (2015) എന്ന ചിത്രത്തിലൂടെയാണ് അദ്ദേഹം ആദ്യമായി സംവിധാനം ചെയ്തത്. ഈ ചിത്രത്തിൽ ഗോവിന്ദ് പത്മസൂര്യ, ലാൽ, മിയ എന്നിവർ കേന്ദ്ര കഥാപാത്രങ്ങളെ അവതരിപ്പിച്ചു.
2019-ൽ കാർത്തിക് രാമകൃഷ്ണൻ, സലിം കുമാർ, അഞ്ജു കുര്യൻ എന്നിവരെ പ്രധാന കഥാപാത്രങ്ങളായി എത്തിയ ഷിബു ആണ് സംവിധാനം ചെയ്ത രണ്ടാമത്തെ ചിത്രം. 

ആമസോൺ പ്രൈം വീഡിയോയിൽ നേരിട്ട് റിലീസ് ചെയ്ത അദ്ദേഹത്തിന്റെ മൂന്നാമത്തെ ചിത്രമായ ബനേർഘട്ട (2021) വ്യാപകമായ നിരൂപക ശ്രദ്ധ നേടി.26-ാമത് അന്താരാഷ്ട്ര ചലച്ചിത്രമേളയിലെ ഔദ്യോഗിക തിരഞ്ഞെടുപ്പായിരുന്നു ഇത്. 
2023-ൽ കാർത്തിക് രാമകൃഷ്ണനും നൈനിത മരിയയും അഭിനയിച്ച് പുറത്തിറങ്ങിയ താരം തീർത്ത കൂടാരം പുറത്തിറങ്ങി.

## ഫിലിമോഗ്രഫി

## പുറത്തേക്കുള്ള കണ്ണികൾ
*

## അവലംബം

വർഗ്ഗം:ജീവിച്ചിരിക്കുന്നവർ
വർഗ്ഗം:മലയാളതിരക്കഥാകൃത്തുക്കൾ
വർഗ്ഗം:മലയാള ചലച്ചിത്ര സംവിധായകർ
2019 വഡോദര വെള്ളപ്പൊക്കം

ലഘുചിത്രം| ഇന്ത്യയിലെ ഗുജറാത്തിലെ വഡോദരയുടെ സ്ഥാനം
2019 ജൂലൈ-ഓഗസ്റ്റ് മാസങ്ങളിലെ കനത്ത മഴയെത്തുടർന്ന്, ഗുജറാത്തിലെ വഡോദര നഗരത്തിലും അതിന്റെ പ്രാന്തപ്രദേശങ്ങളിലും കടുത്ത വെള്ളപ്പൊക്കമുണ്ടായി.    2019 ജൂലൈ 31-ന് 50 സെന്റീമീറ്റർ മഴ 12 മണിക്കൂറിനുള്ളിൽ വഡോദരയിൽ പെയ്തു. ഇതിൽ തന്നെ 6 മണിക്കൂറിനുള്ളിൽ 424 മില്ലിമീറ്റർ മഴ പെയ്തു. ഇതിന്റെ അനന്തരഫലമായി സമീപത്തെ വിശ്വാമിത്രി നദിയിലെ ജലനിരപ്പ് അപകടരേഖയ്ക്ക് 1 മീറ്റർ താഴെ വരെ ഉയരുകയും അജ്‌വ അണക്കെട്ട് കവിഞ്ഞൊഴുകിയതോടെ നഗരം വെള്ളത്തിലാകുകയും ചെയ്തു. 

## വെള്ളപ്പൊക്കത്തിന്റെ അനന്തരഫലങ്ങൾ
ഈ വെള്ളപ്പൊക്കത്തിൽ 8 പേർ മരിക്കുകയും ഏകദേശം 6000-ത്തിലധികം ആളുകളെ എൻഡിആർഎഫും എസ്ഡിആർഎഫും ഒഴിപ്പിക്കുകയും ചെയ്തു.      വെള്ളം കയറിയതിനെ തുടർന്ന് വിവിധ തീവണ്ടി സർവീസുകൾ റദ്ദാക്കുകയും വൈദ്യുതി വിതരണം തടസ്സപ്പെടുകയും ചെയ്തു.   വെള്ളപ്പൊക്കത്തിന്റെ ഫലമായി ഓഗസ്റ്റ് 1-ന് വഡോദര എയർപോർട്ട് അടച്ചു, ജിഎസ്ആർടിസി യുടെ വിവിധ ബസ് സർവ്വീസുകൾ റദ്ദാക്കി, വഡോദര ജംഗ്ഷൻ റെയിൽവേ സ്റ്റേഷനിലൂടെ കടന്നുപോകുന്ന 69 ട്രെയിനുകൾ റദ്ദാക്കുകയോ വഴി തിരിച്ചുവിടുകയോ ചെയ്തു.  

വഡോദരയിൽ വെള്ളം ഇറങ്ങിയതോടെ വഡോദരയിലെ റോഡുകളിൽ മുതലകളെ കണ്ടത് ആളുകളെയും തെരുവ് നായ്ക്കളെയും ഭയപ്പെടുത്തി. വെള്ളപ്പൊക്കത്തിന് ശേഷം ഒരാഴ്ചയ്ക്കുള്ളിൽ വഡോദരയിലെ ജനവാസ മേഖലകളിൽ നിന്ന് 22 മുതലകളെ രക്ഷപ്പെടുത്തി.

## അവലംബങ്ങൾ


വർഗ്ഗം:ഇന്ത്യയിലെ പ്രകൃതിദുരന്തങ്ങൾ
മായാനി പക്ഷിസങ്കേതം

സത്താറ ജില്ലയിലെ സത്താര ഫോറസ്റ്റ് ഡിവിഷനിലെ വദൂജ് ഫോറസ്റ്റ് റേഞ്ചിലെ മായാനിയിലാണ് **മായാനി പക്ഷിസങ്കേതം** സ്ഥിതി ചെയ്യുന്നത്. സസ്യജന്തുജാലങ്ങളാൽ സമ്പന്നമായ ഒരു സാധാരണ തണ്ണീർത്തട ആവാസവ്യവസ്ഥയാണിത്. 2021 മാർച്ച് 15-ലെ WLP1220/CR-246/F-1 വിജ്ഞാപനത്തിലാണ് ഇത് നിലവിൽ വന്നത്  സത്താറയിൽ നിന്ന് ഏകദേശം 71 കി.മീ. അകലെയാണ് ഈ കേന്ദ്രം.

## വ്യാപ്തി
മായാനി കൺസർവേഷൻ റിസർവിന് 866.75 ഹെക്ടർ (8.67 ചതുരശ്ര കിലോമീറ്റർ) വിസ്തൃതിയുണ്ട്. വദൂജ് താലൂക്കിലെ  മായാനി, കങ്കട്രെ, അംബവാഡെ, നദ്വൽ, യെരൽവാഡി, ബൻപുരി എന്നീ 6 ഗ്രാമങ്ങളിലായി ഇത്  വ്യാപിച്ചുകിടക്കുന്നു.

കോരിച്ചുണ്ടൻ എരണ്ട, സ്റ്റോർക്ക്, കിംഗ്ഫിഷർ തുടങ്ങിയ പക്ഷികളെ വന്യജീവി സങ്കേതത്തിൽ കാണാം. ശൈത്യകാലത്ത് ഇവിടെ  ദേശാടനപ്പക്ഷികളും എത്താറുണ്ട്. കൂട്ട്, ചക്രവാകം, ചെന്തലയൻ അരിവാൾക്കൊക്കൻ, വർണ്ണക്കൊക്ക്, ചട്ടുകക്കൊക്കൻ മുതലായവ ഇവിടെയുണ്ട്.

## അവലംബം


വർഗ്ഗം:മഹാരാഷ്ട്രയിലെ വന്യജീവിസങ്കേതങ്ങൾ
സ്വെൽ ഗയ്

**സ്വെൽ ഗയ്** ഫ്രാങ്ക് ടട്ടിൽ സംവിധാനം ചെയ്ത് സോണി ടഫ്റ്റ്‌സ്, ആൻ ബ്ലിത്ത്, റൂത്ത് വാർവിക്ക് എന്നിവർ അഭിനയിച്ച് 1946 ൽ പുറത്തിറങ്ങിയ ഒരു അമേരിക്കൻ നാടകീയ ചിത്രമാണ്. യൂണിവേഴ്‌സൽ പിക്‌ചേഴ്‌സാണ് ചിത്രത്തിൻറെ വിതരണച്ചുമതല വഹിച്ചത്. 1921-ലെ ഗിൽബർട്ട് എമെറിയുടെ ദി ഹീറോ എന്ന നാടകത്തെ അടിസ്ഥാനമാക്കിയാണ് റിച്ചാർഡ് ബ്രൂക്‌സ് ചിത്രത്തിന് തിരക്കഥ രചിച്ചത്.

## താരങ്ങൾ

* സോണി ടഫ്റ്റ്സ് - ജിം ഡങ്കൻ
* ആൻ ബ്ലിത്ത് - മരിയൻ ടെയ്ലർ
* റൂത്ത് വാരിക് - ആൻ ഡങ്കൻ
* വില്യം ഗാർഗൻ - മാർട്ടിൻ ഡങ്കൻ
* മേരി നാഷ് - സാറ ഡങ്കൻ
* തോമസ് ഗോമസ് - ഡേവ് വിൻസൺ
* ജോൺ ക്രാവൻ - മൈക്ക് ഒ'കോണർ
* മില്ലാർഡ് മിച്ചൽ - സ്റ്റീവ്
* ജോൺ ലിറ്റൽ - ആർതർ ടൈലർ
* ഡൊണാൾഡ് ഡെവ്ലിൻ - ടോണി ഡങ്കൻ
* വിൻസ് ബാർനെറ്റ് - സാം ബേൺസ്
* പാട്രിക് മക്വേ - റേ ലിങ്ക്.

## അവലംബം
ദി വേൾഡ് ഇൻ ഹിസ് ആംസ്

**ദി വേൾഡ് ഇൻ ഹിസ് ആംസ്** 1952-ൽ റൗൾ വാൽഷ് സംവിധാനം ചെയ്ത് ഗ്രിഗറി പെക്ക്, ആൻ ബ്ലിത്ത്, ആന്റണി ക്വിൻ എന്നിവർ പ്രധാന വേഷങ്ങളിൽ അഭിനയിച്ച് 1952-ൽ പുറത്തിറങ്ങിയ ഒരു അമേരിക്കൻ സാഹസിക നാവിക യാത്രാ സിനിമയാണ്. ജോൺ മക്ലിന്റയർ, കാൾ എസ്മണ്ട്, ആൻഡ്രിയ കിംഗ്, യൂജെനി ലിയോൺടോവിച്ച്, ഹാൻസ് കോൺറീഡ്, സിഗ് റുമാൻ എന്നിവരും ഈ ചിത്രത്തിൽ വേഷമിട്ടു. യൂണിവേഴ്സൽ-ഇന്റർനാഷണലിൻറെ ബാനറിൽ ആരോൺ റോസെൻബെർഗ് നിർമ്മിച്ച ഈ ചിത്രത്തിൻറെ തിരക്കഥ ബോർഡൻ ചേസ്, ഹോറസ് മക്കോയ് എന്നിവർ ചേർന്ന് തയ്യാറാക്കി. റെക്സ് ബീച്ചിന്റെ നോവലിനെ അടിസ്ഥാനമാക്കിയുള്ളതായിരുന്നു  ഈ ചിത്രം. ഫ്രാങ്ക് സ്കിന്നർ സംഗീതവും റസ്സൽ മെറ്റി ഛായാഗ്രഹണവും നിർവ്വഹിച്ചു.

## അവലംബം
ബ്ലെറ്റിയ

ഏകദേശം 30 ഇനം ഓർക്കിഡുകളുടെ (കുടുംബ ഓർക്കിഡേസി) ഒരു ജനുസ്സാണ് **ബ്ലെറ്റിയ**.സ്പാനിഷ് സസ്യശാസ്ത്രജ്ഞനും ഫാർമസിസ്റ്റുമായ ഡോൺ ലൂയിസ് ബ്ലെറ്റിന്റെ പേരിലാണ് ഈ സസ്യം അറിയപ്പെടുന്നത്. ഫ്ലോറിഡ, മെക്സിക്കോ, മധ്യ അമേരിക്ക, വെസ്റ്റ് ഇൻഡീസ്, തെക്കേ അമേരിക്ക എന്നിവിടങ്ങളിൽ മുതൽ തെക്ക് അർജന്റീന വരെ ഈ ജനുസ്സ് വ്യാപകമാണ്.
## References

## External links
* 
* 

വർഗ്ഗം:കരീബിയനിലെ സസ്യജാലം
അലക്സാണ്ട്രിയൻ ആചാരക്രമം

പൗരസ്ത്യ ക്രൈസ്തവ സഭകൾക്കിടയിലെ പുരാതനമായ ഒരു സഭാപാരമ്പര്യമാണ് **അലക്സാണ്ഡ്രിയൻ സഭാ പാരമ്പര്യം**. സവിശേഷമായ ആരാധനാക്രമം, ആചാരാനുഷ്ഠാനവിധികൾ, ഭരണക്രമം, ആധ്യാത്മികത മുതലായവ ഈ സഭാപാരമ്പര്യത്തിന്റെ ഭാഗമാണ്. ഓറിയന്റൽ ഓർത്തഡോക്സ് സഭകളായ  കോപ്റ്റിക് ഓർത്തഡോക്സ് സഭ, എത്യോപ്യൻ ഓർത്തഡോക്സ് സഭ, എറിട്രിയൻ ഓർത്തഡോക്സ് സഭ, എന്നിവയും ഇവയുടെ പൗരസ്ത്യ കത്തോലിക്കാ അനുരൂപ സഭകളായ കോപ്റ്റിക്, എത്യോപ്യൻ, എറിട്രിയൻ കത്തോലിക്കാ സഭകളും ഈ സഭാപാരമ്പര്യം പിന്തുടരുന്നു.

അലക്സാണ്ട്രിയൻ പാരമ്പര്യത്തിൽപ്പെട്ട ദിവ്യബലിക്രമം മാർക്കോസ് സുവിശേഷകൻ (പരമ്പരാഗതമായി അലക്സാണ്ട്രിയയിലെ ആദ്യത്തെ ബിഷപ്പായി കണക്കാക്കപ്പെടുന്നയാൾ), മഹാനായ ബേസിൽ, അലക്സാണ്ട്രിയയിലെ സിറിൽ, ഗ്രിഗറി നാസിയാൻസസ് എന്നിവരുടെ പേരുകളിലാണ് അറിയപ്പെടുന്നത്. കോപ്റ്റിക് ഭാഷയിലെ ആരാധനാക്രമം, കൊയ്‌നെ ഗ്രീക്കിൽ നിന്ന് വിവർത്തനം ചെയ്യപ്പെട്ടവയാണ്.

അലക്സാണ്ട്രിയൻ സഭാപാരമ്പര്യത്തെ രണ്ട് ഉപവിഭാഗങ്ങളായി തിരിച്ചിരിക്കുന്നു: കോപ്റ്റിക് പാരമ്പര്യവും ഗീസ് പാരമ്പര്യവും. ഈജിപ്ത് കേന്ദ്രമായി പ്രവർത്തിക്കുന്ന കോപ്റ്റിക് ഓർത്തഡോക്സ് സഭ കോപ്റ്റിക്ക് കത്തോലിക്കാ സഭ എന്നിവ കോപ്റ്റിക് പാരമ്പര്യം പിന്തുടരുന്നു. എത്യോപ്യൻ, എറിട്രിയൻ ഓർത്തഡോക്സ് സഭകളും അവയുടെ കത്തോലിക്കാ അനുരൂപങ്ങളായ എത്യോപ്യൻ, എറിട്രിയൻ കത്തോലിക്കാ സഭകളും ഗീസ് പാരമ്പര്യത്തിൽപ്പെട്ടവയാണ്.

## അവലംബം

വർഗ്ഗം:ക്രൈസ്തവ ആചാരക്രമങ്ങൾ
ബാർബറ ബാക്സ്ലി

**ബാർബറ ആംഗി റോസ് ബാക്സ്ലി** (ജീവിതകാലം: ജനുവരി 1, 1923 - ജൂൺ 7, 1990) ഒരു അമേരിക്കൻ നടിയും ഗായികയുമായിരുന്നു.

## ആദ്യകാല ജീവിതം
ബാർബറ ബാക്സ്ലി തന്റെ ആദ്യത്തെ പ്രൊഫഷണൽ വേഷം ചെയ്യുന്നതിന് മുമ്പ് വിദ്യാലയങ്ങളിലെയും ലിറ്റിൽ തിയേറ്റർ പ്രസ്ഥാനത്തിൻറേയും നാടകങ്ങളിൽ ആറ് വർഷം അഭിനയിച്ചു.

## കരിയർ
ആക്ടേഴ്‌സ് സ്റ്റുഡിയോയിലെ ആജീവനാന്ത അംഗമായിരുന്ന ബാക്‌സ്‌ലി ന്യൂയോർക്ക് നഗരത്തിലെ നെയ്‌ബർഹുഡ് പ്ലേഹൗസ് സ്‌കൂൾ ഓഫ് തിയേറ്ററിൽ സാൻഫോർഡ് മെയ്‌സ്‌നർ എന്ന നാടകാദ്ധ്യാപകൻറെ ശിക്ഷണത്തിൽ അഭിനയം പരിശീലിച്ചു. ആദ്യ ചിത്രമായ *ഈസ്റ്റ് ഓഫ് ഈഡനിൽ* സിനിമയുടെ അവസാന ഭാഗത്ത് ആദം ട്രാസ്ക് എന്ന നിന്ദ്യയായ നഴ്സിൻറെ വേഷം അവർ അവതരിപ്പിച്ചു.

1961-ൽ, ബ്രോഡ്‌വേ പ്രൊഡക്ഷനിൽ ടെന്നസി വില്യംസിന്റെ *പീരീഡ് ഓഫ് അഡ്ജസ്റ്റ്‌മെന്റ്* എന്ന ഹാസ്യ നാടകത്തിലെ അഭിനയത്തിന് മികച്ച നടിക്കുള്ള (ഡ്രാമാറ്റിക്) ടോണി അവാർഡിന് അവർ നാമനിർദ്ദേശം ചെയ്യപ്പെട്ടു. ചെക്കോവിന്റെ *ദ ത്രീ സിസ്‌റ്റേഴ്‌സ്*, നീൽ സൈമണിൻറെ *പ്ലാസ സ്യൂട്ട്* എന്നിവയിലും ജാക്ക് കാസിഡി, ബാർബറ കുക്ക്, ഡാനിയൽ മാസി എന്നിവരോടൊപ്പം 1960-കളിലെ ബ്രോഡ്‌വേ മ്യൂസിക്കലായ *ഷീ ലവ്സ് മിയിലും* അവർ പ്രത്യക്ഷപ്പെട്ടു. 1976-ലെ *ബെസ്റ്റ് ഫ്രണ്ട്* എന്ന ബ്രോഡ്‌വേ നാടകത്തിലും അവർ വേഷമിട്ടു.

1950, 1960, 1970 കളിലെ നിരവധി ടെലിവിഷൻ പരമ്പരകളിൽ ബാക്‌സ്‌ലി സഹവേഷങ്ങളിൽ പ്രത്യക്ഷപ്പെട്ടു. ഡേവിഡ് ജാൻസൻ പ്രധാന വേഷം അഭിനയിച്ച *റിച്ചാർഡ് ഡയമണ്ട്, പ്രൈവറ്റ് ഡിറ്റക്റ്റീവ്* എന്ന ക്രൈം നാടക പരമ്പരയിൽ ലീ വാൻ ക്ലീഫ് അവതരിപ്പിച്ച കൊല്ലപ്പെടുന്ന കാളപ്പോരുകാരൻറെ ഭാര്യയുടെ വേഷമാണ് അവർ ചെയ്തത്. 1958-ലെ *പെറി മേസൺ* എന്ന പരമ്പരയുടെ എപ്പിസോഡായ "*ദി കേസ് ഓഫ് ദ ഗിൽഡഡ് ലില്ലി*" ൽ എനിഡ് ഗ്രിഫ് എന്ന കഥാപാത്രമായി അവർ പ്രത്യക്ഷപ്പെട്ടു, കൂടാതെ യഥാർത്ഥ ''ദ'' ''ട്വിലൈറ്റ് സോൺ'' *പരമ്പരയുടെ "മ്യൂട്ട്"* എന്ന എപ്പിസോഡിൽ കോറ വീലറുടെ വേഷവും ചെയ്തു.

റിച്ചാർഡ് ബൂൺ അഭിനയിച്ച *ഹാവ് ഗൺ - വിൽ ട്രാവൽ* എന്ന ടെലിവിഷൻ പരമ്പരയുടെ രണ്ട് എപ്പിസോഡുകളിൽ ബാക്സ്ലി രണ്ട് വ്യത്യസ്ത കഥാപാത്രങ്ങളെ അവതരിപ്പിച്ചു. രണ്ട് ഡേടൈം സോപ്പ് ഓപ്പറകളായ *വെർ ദ ഹാർട്ട് ഈസ്*, *അനദർ വേൾഡ്* എന്നിവയിലും അവർ വേഷങ്ങൾ ചെയ്തു. *ദ ഫ്യൂജിറ്റീവ്* എന്ന പരമ്പരയുടെ ഒരു എപ്പിസോഡിൽ ഒറ്റക്കയ്യന്റെ കാമുകിയായി അവൾ തുടർന്ന് അഭിനയിച്ചു. ആൽഫ്രഡ് ഹിച്ച്‌കോക്ക് പ്രസന്റ്സ് എന്ന ആന്തോളജി പരമ്പരയുടെ ആറ് എപ്പിസോഡുകളിൽ അവർ പ്രത്യക്ഷപ്പെട്ടു. *ഹവായ് ഫൈവ്-ഒ* എന്ന ടി.വി. പരമ്പരയുടെ  "*വൺ ബിഗ് ഹാപ്പി ഫാമിലി*" എന്ന പേരിലുള്ള  1973 എപ്പിസോഡിൽ ബാക്സ്ലി മറ്റൊരു പ്രകടനം നടത്തി. കൊലപാതക പരമ്പരയിലുൾപ്പെട്ട ഒരു കുടുംബത്തിലെ മുതിർന്ന സ്ത്രീയുടെ വേഷമാണ് അവർ അവതരിപ്പിച്ചത്.

റോബർട്ട് ആൾട്ട്‌മാന്റെ *നാഷ്‌വില്ലെ* (1975) എന്ന സിനിമയിലെ പ്രശസ്ത നാടൻപാട്ടുകാരൻ ഹെവൻ ഹാമിൽട്ടന്റെ (ഹെൻറി ഗിബ്‌സൺ) അക്രമാസക്തയായ ഭാര്യ ലേഡി പേൾ, എന്ന കഥാപാത്രമായും *നോർമ റേ* (1979) എന്ന ചിത്രത്തിലെ സാലി ഫീൽഡ് അവതരിപ്പിച്ച കഥാപാത്രത്തിന്റെ അമ്മയായും അഭിനയിച്ചതിലൂടെയാണ് അവർ കലാരംഗത്ത് കൂടുതലായി അറിയപ്പെടുന്നത്.

## അവലംബം
ഗൃഹലക്ഷ്മി (ചലച്ചിത്രം)

എം കൃഷ്ണൻ നായർ സംവിധാനം ചെയ്ത് മധു നിർമ്മിച്ച 1981 ലെ ഇന്ത്യൻ മലയാള ചിത്രമാണ് ***ഗൃഹലക്ഷ്മി*** . മധു, ശ്രീവിദ്യ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയിരിക്കുന്നത് ശ്യാം ആണ് .    ശ്രീകുമാരൻ തമ്പി ഗാനങ്ങൾ എഴുതി

## താരനിര

## ഗാനങ്ങൾ
*വരികൾ:ശ്രീകുമാരൻ തമ്പി
*ഈണം:  ശ്യാം

	
## അവലംബം

## പുറംകണ്ണികൾ
*  
* 

വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1981-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:തമ്പി-ശ്യാം ഗാനങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മധു സംവിധാനം ചെയ്ത ചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:മധു-ശ്രീവിദ്യ ജോഡി
ഹുലഗു ഖാൻ

**ഹുലഗു ഖാൻ**, അഥവാ **ഹ്യുലെഗ്യു** അല്ലെങ്കിൽ **ഹുലെഗു** (ക്രി. വ. 1217 - 1265), പതിമൂന്നാം നൂറ്റാണ്ടിലെ ഒരു മംഗോൾ ഭരണാധികാരി ആയിരുന്നു. മംഗോളിയയിൽ ജനിച്ച ഇദ്ദേഹം പിന്നീട് പടിഞ്ഞാറൻ ഏഷ്യയുടെ വലിയ ഭാഗവും കീഴടക്കി. ജെങ്കിസ് ഖാന്റെ പൗത്രൻ ആയിരുന്ന ഇദ്ദേഹം അറീഖ് ബൊകെ, മൊൻഗ്കെ ഖാൻ,  കുബ്ലൈ ഖാൻ എന്നിവരുടെ സഹോദരനും ആയിരുന്നു. തൊളൂയി, കെറെയ്ദ് രാജകുമാരി സുർഘാഘ്താനി ബേകി എന്നിവരായിരുന്നു ഇദ്ദേഹത്തിന്റെ മാതാപിതാക്കൾ. അറബികളിൽ നിന്ന് ബാഗ്ദാദ് കീഴടക്കിയ ഇദ്ദേഹമാണ് പേർഷ്യൻ ഇൽഖാനി സാമ്രാജ്യത്തിന് തുടക്കമിട്ടത്. ഇതിന്റെ പിന്തുടർച്ചയായി പിൽക്കാലത്ത് സ്വതന്ത്ര പേർഷ്യൻ, ഇറാനിയൻ രാഷ്ട്രങ്ങൾ നിലവിൽ വന്നു.

## ജനനം
1217ൽ മംഗോളിയയിൽ തൊളൂയി, സുർഘാഘ്താനി ബേകി എന്നീ ദമ്പതികളുടെ മകനായി ആണ് ഹുലഗു ഖാൻ ജനിച്ചത്. മംഗോൾ യുദ്ധപ്രഭുവും ഭരണാധികാരിയുമായ ജെങ്കിസ്ഖാന്റെ മക്കളിൽ ഒരാളായിരുന്നു തൊളൂയി. കെറെയ്ദ് രാജകുമാരിയും ഭരണത്തിൽ സ്വാധീനമുള്ളവളും ആയിരുന്നു ഇദ്ദേഹത്തിന്റെ അമ്മ സുർഘാഘ്താനി ബേകി. 1224ൽ കുബ്ലൈയ്‌ക്കൊപ്പം ഒൻപതു വയസ്സുകാരനായ ഹുലഗു ഒരിക്കൽ തന്റെ മുത്തച്ഛൻ ജെങ്കിസ് ഖാനെ കണ്ടുമുട്ടി എന്നുള്ള ജാമി അൽ-തവാരിഖിന്റെ ഒരു പരാമർശം ഒഴികെ മറ്റ് വിവരങ്ങൾ ഒന്നും ഹുലഗുവിന്റെ ബാല്യകാലത്തെക്കുറിച്ച് ലഭ്യമല്ല.

## പടയോട്ടങ്ങൾ

1251-ൽ മഹാഖാൻ ആയി അവരോധിക്കപ്പെട്ട ഹുലഗുവിന്റെ മൂത്തസഹോദരൻ മൊൻഗ്കെ ഖാൻ വലിയ ഒരു സൈന്യവുമായി പടിഞ്ഞാറൻ ഏഷ്യയിലെ അവശേഷിക്കുന്ന ഇസ്ലാമിക രാഷ്ട്രങ്ങൾ കീഴടക്കാൻ ഹുലഗുവിനെ ചുമതലപ്പെടുത്തി. സ്വമേധയാ കീഴടങ്ങുന്ന രാഷ്ട്രങ്ങൾക്ക് സമാധാനവും ചെറുത്തുനിൽക്കുന്നവർക്ക് സർവ്വനാശവും കൊടുക്കാൻ മൊൻഗ്കെ ഹുലഗുവിനോട് നിർദ്ദേശിച്ചു. 1253ൽ മൊൻഗ്കെയുടെ ഉത്തരവനുസരിച്ച്, സാമ്രാജ്യത്തിലെ പത്തിലൊന്ന് പോരാളികൾ ഹുലഗുവിന്റെ സൈന്യത്തിന് വേണ്ടി വിളിച്ചുചേർക്കപ്പെട്ടു. ഹുലഗു ഇതുവരെ അണിനിരത്തപ്പെട്ടിട്ടുള്ളതിൽ വച്ച് ഏറ്റവും വലിയ മംഗോളിയൻ സൈന്യവുമായിയാണ് പടയോട്ടത്തിന് ഇറങ്ങിപ്പുറപ്പെട്ടത്. 

1255-ൽ ഹുലഗു ട്രാൻസ്-ഓക്‌സിയാനയിൽ എത്തി. 1256ന്റെ തുടക്കത്തിൽ തെക്കൻ ഇറാനിലെ  ലൂറുകളെ നിശ്ശേഷം കീഴടക്കിയ ഹുലഗു അലാമത്തിലെ അതിശക്തമായിരുന്ന അവരുടെ കോട്ട പിടിച്ചെടുത്ത് അവരിൽ നിന്ന് ലൂർ ജനങ്ങളുടെ പ്രാണരക്ഷാർത്ഥം ഒരു കരാർ ഒപ്പിട്ടു വാങ്ങുകയും ചെയ്തു.

ലൂറുകളെ കീഴ്പ്പെടുത്തിയശേഷം, ഹുലഗുവിന്റെ പട നിസ്സാറികളെ നശിപ്പിക്കുകയും ബാഗ്ദാദിലെ അബ്ബാസികളെയും ദമാസ്കസിലെ അയ്യൂബികളെയും ഈജിപ്തിലെ ബാഹ്റി മാമ്ലൂക്കുകളെയും കീഴടക്കുകയും ചെയ്തു. 

അസർബൈജാൻ തന്റെ ശക്തികേന്ദ്രമായി തിരഞ്ഞെടുത്ത ഹുലഗു ഖാൻ 1257 മുതൽ യൂറോപ്പ്, മദ്ധ്യപൂർവ്വദേശം, മറ്റ് ഏഷ്യൻ പ്രദേശങ്ങൾ എന്നിവിടങ്ങളിൽ നിന്ന് വ്യാപകമായി മുസ്ലിം, ക്രിസ്ത്യൻ ആളുകളെ തന്റെ സൈന്യത്തിന്റെ ഭാഗമാക്കി.

## അവലംബം
കാട്ടുപോത്ത് (ചലച്ചിത്രം)

പി. ഗോപികുമാർ സംവിധാനം ചെയ്ത് യുണൈറ്റഡ് ഫിലിംസിന്റെ ബാനറിൽ നിർമ്മിച്ച 1981 ലെ ഇന്ത്യൻ മലയാള ചിത്രമാണ് ***കാട്ടുപോത്ത്*** .	, മധു, ശങ്കർ എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയിരിക്കുന്നത് ജെറി അമൽദേവ് ആണ് .    പി. ഭാസ്കരൻ ഗാനങ്ങൾ എഴുതി

## താരനിര

## ഗാനങ്ങൾ
*വരികൾ:പി. ഭാസ്കരൻ
*ഈണം:  ജെറി അമൽദേവ്

		
## അവലംബം

## പുറംകണ്ണികൾ
*  
* 

വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1981-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:സുകുമാരി അഭിനയിച്ച ചലച്ചിത്രങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ
വർഗ്ഗം:ജെറി അമലദേവ് സംഗീതം നൽകിയ ചലച്ചിത്രങ്ങൾ
വർഗ്ഗം:ഭാസ്കരൻ- ജെറി ഗാനങ്ങൾ
ലുസൈൽ ബ്രെമർ

**ലുസൈൽ ബ്രെമർ** (ജീവിതകാലം: ഫെബ്രുവരി 21, 1917 - ഏപ്രിൽ 16, 1996) ഒരു അമേരിക്കൻ ചലച്ചിത്ര നടിയും നർത്തകിയും ആയിരുന്നു.

## ജീവചരിത്രം
ന്യൂയോർക്കിലെ ആംസ്റ്റർഡാമിൽ ജനിച്ച ബ്രെമർ താമസിയാതെ പെൻസിൽവാനിയയിലെ ഫിലാഡൽഫിയയിലേക്ക് താമസം മാറുകയും അവിടെ ബാലെ പഠിക്കുകയും ചെയ്തു. 12-ാം വയസ്സിൽ ഫിലാഡൽഫിയ ഓപ്പറ കമ്പനിയിൽ നർത്തകിയായി ജോലി ചെയ്തു.

## അവലംബം
ജനകീയ കോടതി

ഹസ്സൻ സംവിധാനം ചെയ്ത് അരീഫ ഹസ്സൻ നിർമ്മിച്ച് 1985-ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് ***ജനകീയ കോടതി***, . മധു, ശ്രീവിദ്യ, പ്രമീള, രതീഷ് എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. എ ടി ഉമ്മറാണ് ചിത്രത്തിന് സംഗീതം നൽകിയിരിക്കുന്നത്.   

## കാസ്റ്റ്

* മധു
* ശ്രീവിദ്യ
* പ്രമീള
* രതീഷ്
* സുകുമാരൻ
* ഭാഗ്യലക്ഷ്മി (നടി)
* റഹ്മാൻ
* സീമ
*

## ശബ്ദട്രാക്ക്
എ.ടി.ഉമ്മർ സംഗീതം പകർന്ന ഈ ഗാനത്തിന്റെ വരികൾ എഴുതിയത് ചേരമംഗലമാണ്.

## അവലംബം

## പുറംകണ്ണികൾ

* 

* 
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:1985-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഹസൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:മധു-ശ്രീവിദ്യ ജോഡി
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ
വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ
കെറി കോണ്ടൻ

**കെറി കോണ്ടൻ** (ജനനം: 9 ജനുവരി 1983) ഒരു ഐറിഷ് നടിയാണ്. റോയൽ ഷേക്‌സ്‌പിയർ കമ്പനി നിർമ്മിച്ച ഹാംലെറ്റിൽ (2001-2002) ഒഫീലിയയായി അഭിനയിച്ച ഏറ്റവും പ്രായം കുറഞ്ഞ നടിയായിരുന്നു അവർ. *റോം*  (2005–2007) എന്ന ടെലിവിഷൻ പരമ്പരയിലെ ജൂലിയയിലെ ഒക്ടാവിയ, *ബെറ്റർ കോൾ സോൾ* (2015–2022) എന്ന പരമ്പരയിലെ സ്റ്റേസി എഹ്ർമൻട്രൗട്ട് എന്നീ കഥാപാത്രങ്ങളെ അവതരിപ്പിച്ചതു കൂടാതെ മാർവൽ സിനിമാറ്റിക് യൂണിവേഴ്‌സിലെ വിവിധ സിനിമകളിൽ F.R.I.D.A.Y. എന്ന പേരിലുള്ള ആർട്ടിഫിഷ്യൽ ഇന്റലിജൻസ് വസ്തുവിൻറെ ശബ്ദവുമായിരുന്നു അവർ. 

*ദി ലെഫ്റ്റനന്റ് ഓഫ് ഇനിഷ്മോർ* (2001), *ദി ക്രിപ്പിൾ ഓഫ് ഇനീഷ്മാൻ* (2009) എന്നീ നാടകങ്ങളിലും *ത്രീ ബിൽബോർഡ്സ് ഔട്ട്സൈഡ് എബിംഗ്*, *മിസോറി* (2017), *ദി ബാൻഷീസ് ഓഫ് ഇനിഷെറിൻ* (2022) എന്നീ സിനിമകളിലും അവർ മാർട്ടിൻ മക്‌ഡൊണാഗുമായി സഹകരിച്ച് പ്രവർത്തിച്ചു. *ദി ബാൻഷീസ് ഓഫ് ഇനിഷെറിൻ* എന്ന ചിത്രത്തിലെ വേഷത്തിന് മികച്ച സഹനടിക്കുള്ള ബാഫ്റ്റ അവാർഡ് ഉൾപ്പെടെ നിരവധി അംഗീകാരങ്ങൾ നേടിയ അവർ കൂടാതെ മികച്ച സഹനടിക്കുള്ള അക്കാദമി അവാർഡിന് നാമനിർദ്ദേശവും നേടി.

## അവലംബം
എറണാകുളം-വേളാങ്കണ്ണി എക്സ്പ്രസ്

**എറണാകുളം വേളാങ്കണ്ണി എക്സ്പ്രസ്** ഇന്ത്യയിലെ ദക്ഷിണ റെയിൽവേ സോണിലെ ഒരു ട്രെയിൻ സർവീസാണ്. കോട്ടയം, ചെങ്ങന്നൂർ, കായംകുളം,  കൊല്ലം, കൊട്ടാരക്കര, പുനലൂർ, സെങ്കോട്ട വഴി എറണാകുളത്തിനും വേളാങ്കണ്ണിക്കും ഇടയിൽ ഓടുന്നു. 

## സേവനം
ഈ ട്രെയിൻ  ഏകദേശം 16 3/4 മണിക്കൂറിൽ യാത്ര ചെയ്യും.

ഇത് തിങ്കൾ, ശനി ദിവസങ്ങളിൽ ട്രെയിൻ നമ്പർ 16361 ആയും ഞായർ, ചൊവ്വ ദിവസങ്ങളിൽ 16362 ആയും ഉള്ള ദ്വൈവാര എക്‌സ്‌പ്രസായി ഓടുന്നു.

റെയിൽവേ ബോർഡ് 17/8/2023-ന് ദ്വൈവാര എക്‌സ്‌പ്രസിന് അംഗീകാരം നൽകി, മുകളിൽ പറഞ്ഞ നമ്പറുകളിൽ പ്രവർത്തിക്കുന്നു. 

## പ്രധാന സ്റ്റോപ്പുകൾ
ഈ ട്രെയിനിന്റെ പ്രധാന ഹാൾട്ടുകൾ

* എറണാകുളം ജംഗ്ഷൻ
* കോട്ടയം
* തിരുവല്ല
* ചെങ്ങന്നൂർ
* കായംകുളം
* കൊല്ലം ജംഗ്ഷൻ
* കുണ്ടറ
* കൊട്ടാരക്കര
* പുനലൂർ
* തെന്മല
* സെങ്കോട്ടൈ
* തെങ്കാശി ജംഗ്ഷൻ
* രാജപാളയം
* വിരുദുനഗർ ജംഗ്ഷൻ
* അറുപ്പുക്കോട്ടൈ
* മാനമധുര ജംഗ്ഷൻ
* കാരക്കുടി ജംഗ്ഷൻ
* പട്ടുകോട്ടൈ
* തിരുവാരൂർ ജങ്ഷൻ
* വേളാങ്കണ്ണി

## കോച്ചുകൾ
ട്രെയിനിന് 110 പരമാവധി വേഗതയുള്ള സ്റ്റാൻഡേർഡ് ഐസിഎഫ് റേക്കുകൾ ഉണ്ട്&nbsp;km/h ഈ ട്രെയിനിന് റേക്ക് ഷെയറിംഗ് .1 സ്വതന്ത്ര റേക്ക്.

ട്രെയിനിൽ 18 കോച്ചുകൾ അടങ്ങിയിരിക്കുന്നു:

* 2 എസി II ടയർ
* 3എസി III ടയർ
* 9 സ്ലീപ്പർ കോച്ചുകൾ
* 3 ജനറൽ അൺ റിസർവ്ഡ്
* 2 സീറ്റിംഗ് കം ലഗേജ് റേക്ക്

## ദിശ തിരിച്ചുവിടൽ
ട്രെയിൻ അതിന്റെ ദിശ രണ്ടുതവണ തിരിച്ച് പോകുന്നു:

* കൊല്ലം സെങ്കോട്ടൈ ലൈനിലേക്ക് പ്രവേശിക്കുന്നതിന് മുമ്പ് കൊല്ലം ജംഗ്ഷൻ റെയിൽവേ സ്റ്റേഷൻ (മണിക്കൂറിൽ 30 കിലോമീറ്റർ ഘട്ട് ഭാഗം).
* വേളാങ്കണ്ണിയിലേക്ക് പ്രവേശിക്കുന്നതിന് മുമ്പ് നാഗപട്ടണം ജംഗ്ഷൻ റെയിൽവേ സ്റ്റേഷൻ .

## ഇതും കാണുക

* സിലംബു എക്സ്പ്രസ്
* പാണ്ഡ്യൻ എക്സ്പ്രസ്
* പോത്തിഗൈ എക്സ്പ്രസ്
* ടീ ഗാർഡൻ എക്സ്പ്രസ്

 * ശേഖരിച്ചത് 2023-09-06 .
  * ശേഖരിച്ചത് 2023-09-06 . 
  * ശേഖരിച്ചത് 2023-09-06 . 
  * ശേഖരിച്ചത് 2023-09-06 .

വർഗ്ഗം:ദക്ഷിണ റെയിൽവേ
വർഗ്ഗം:കേരളത്തിലെ റെയിൽ ഗതാഗതം
ഇവിടെ ഈ തീരത്ത്

പി.ജി. വിശ്വംഭരൻ സംവിധാനം ചെയ്ത് അഗസ്റ്റിൻ പ്രകാശ് നിർമ്മിച്ച 1985 ലെ ഇന്ത്യൻ മലയാളം ചലച്ചിത്രമാണ് ***ഇവിടെ ഈ തീരത്ത്*** . റഹ്മാൻ, മധു, ശ്രീവിദ്യ, രോഹിണി, കെ.പി. ഉമ്മർ എന്നിവരാണ്ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. എ ടി ഉമ്മറാണ് ചിത്രത്തിന് സംഗീതം നൽകിയിരിക്കുന്നത്.   ബിച്ചു തിരുമല  ഗാനങ്ങൾ എഴുതി

## താരനിര

## ഗാനങ്ങൾ
*വരികൾ:ബിച്ചു തിരുമല
*ഈണം:  എ.റ്റി. ഉമ്മർ

## അവലംബം

## പുറംകണ്ണികൾ

* 

* 
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:1985-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:പി.ജി. വിശ്വംഭരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:രാമചന്ദ്രബാബു ക്യാമറ ചലിപ്പിച്ച ചലച്ചിത്രങ്ങൾ
വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ
വർഗ്ഗം:ബിച്ചുതിരുമലയുടെ ഗാനങ്ങൾ
വർഗ്ഗം:ബിച്ചുതിരുമല-എ.ടി ഉമ്മർ ഗാനങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:മധു-ശ്രീവിദ്യ ജോഡി
വർഗ്ഗം:റഹ്മാൻ-റോഹിണി ജോഡി
അയനം (ചലച്ചിത്രം)

ഹരികുമാർ സംവിധാനം ചെയ്ത് ശിവൻ കുന്നമ്പിള്ളി  നിർമ്മിച്ച 1985 ലെ ഇന്ത്യൻ മലയാള ചിത്രമാണ് ***അയനം*** . 	മധു,മമ്മൂട്ടി ,ശ്രീവിദ്യ,ശോഭന എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയിരിക്കുന്നത് എം.ബി. ശ്രീനിവാസൻ ആണ് .    മുല്ലനേഴി ഗാനങ്ങൾ എഴുതി

## താരനിര

## ഗാനങ്ങൾ
*വരികൾ:മുല്ലനേഴി
*ഈണം:  എം.ബി. ശ്രീനിവാസൻ

## അവലംബം

## പുറംകണ്ണികൾ
*  
* 

വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1985-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
വർഗ്ഗം:പൂവച്ചൽ ഖാദറിന്റെ ഗാനങ്ങൾ
വർഗ്ഗം:പൂവച്ചൽഖാദർ-ശ്യാം ഗാനങ്ങൾ
വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:മമ്മുട്ടി-ശോഭന ജോഡി
ഷൈലോക്ക്

അജയ് വാസുദേവ് ​​സംവിധാനം ചെയ്ത 2020-ലെ ഇന്ത്യൻ മലയാളം ആക്ഷൻ ത്രില്ലർ ചിത്രമാണ് ഷൈലോക്ക്. ചിത്രത്തിൽ മമ്മൂട്ടിയും രാജ്കിരണുമാണ് ടൈറ്റിൽ റോളിൽ എത്തുന്നത്. ഷൈലോക്ക് എന്നത് ഒരു ലോൺ ഷാർക്കിന്റെ ഒരു സ്ലാംഗ് പദമാണ്. നവാഗതരായ അനീഷ് ഹമീദും ബിബിൻ മോഹനും ചേർന്ന് തിരക്കഥയെഴുതിയ ചിത്രം 2020 ജനുവരി 23 ന് പുറത്തിറങ്ങി.
കെ.ബി. ദയാളൻ

മലയാളചലച്ചിത്രരംഗത്ത് ഛായാഗ്രാഹകരിൽ പ്രമുഖനാണ് കെ.ബി ദയാളൻ. 1974ൽ ഭൂമീദേവി പുഷ്പിണിയായി എന്ന ചിത്രത്തിൽ മെല്ലി ഇറാനിക്കൊപ്പം ആണ് ഇദ്ദേഹം പ്രവർത്തനം തുടങ്ങുന്നത്. പിന്നീട് ആലിബാബയും 41 കള്ളന്മാരും, കൊട്ടാരം വിൽക്കാനുണ്ട് എന്നീ ചിത്രങ്ങളിലും അദ്ദേഹത്തോടൊപ്പം പ്രവർത്തിച്ചു . 1976ൽ ഷീല സംവിധാനം ചെയ്ത യക്ഷഗാനം എന്ന ചിത്രത്തിൽ സ്വന്തമായി കാമറ ചലിപ്പിച്ചു. 2002ൽ ഡി.ഭൂപതി സംവിധാനം ചെയ്ത സ്തീവേഷം എന്ന ചിത്രത്തിലാണ് അവസാനം പ്രവർത്തിച്ചത്.
## അവലംബം

## പുറംകണ്ണികൾ
https://www.imdb.com/name/nm2216307/?ref_=fn_al_nm_1 കെ.ബി ദയാളൻ
ശീതപ്പാൽ

കന്യാകുമാരി ജില്ലയിലെ ഒരു ഗ്രാമമാണ് **ശീതപ്പാൽ**. നാഗർകോവിലിൽ നിന്ന് ഇവിടേക്ക് ഏകദേശം എട്ട് കിലോമീറ്റർ ദൂരമുണ്ട്. വയലുകളും തെങ്ങിൻ മരുപ്പച്ചകളും നിറഞ്ഞ ഈ ഗ്രാമത്തിൽ ഏകദേശം 500 പേർ താമസിക്കുന്നുണ്ട്. ജലസേചനത്തിനായി ഒരു കനാൽ ഉണ്ട്. ഈ ഗ്രാമത്തിനടുത്തായി **താടകമല** എന്നൊരു കുന്നുണ്ട്. രാമായണത്തിൽ വിശ്വാമിത്രന്റെ യാഗം മുടക്കാൻ വന്ന താടകയെ രാമൻ വധിച്ചു. അവളുടെ പേരിലുള്ളതാണു ഈ പർവ്വതം. കൂടാതെ തിരുവള്ളുവർ ട്രസ്റ്റ് എന്ന സംഘടന നടത്തുന്ന വൃദ്ധസദനവും ഈ ഗ്രാമത്തിൽ പ്രവർത്തിക്കുന്നുണ്ട്. ഒരു ഹൈന്ദവ ക്ഷേത്രവും ക്രിസ്ത്യൻ പള്ളിയും ഉണ്ട്.

## ബാഹ്യ ലിങ്കുകൾ

* http://www.naavaapalanigotrust.com/images/stories/maps/map-24.jpg 
* https://plus.google.com/101387772627173587610/about?gl=in&hl=en
വർഗ്ഗം:കന്യാകുമരി ജില്ലയിൽ ഉള്ള ഗ്രാമങ്ങൾ
പപ്പു (ചലച്ചിത്രം)

ബേബി സംവിധാനം ചെയ്ത് രഘു കുമാർ നിർമ്മിച്ച 1980 ലെ ഇന്ത്യൻ മലയാളം ഭാഷാ ചിത്രമാണ് ***പപ്പു*** . പ്രതാപ് പോത്തൻ, സീമ, സുകുമാരി, ജഗതി ശ്രീകുമാർ എന്നിവരാണ്ചിത്രത്തിലെ പ്രധാന അഭിനേതാക്കൾ . കെ.ജെ. ജോയ് ആണ് ചിത്രത്തിന് സംഗീതം നൽകിയിരിക്കുന്നത്.    

## താരനിര

## ഗാനങ്ങൾ
*വരികൾ:ബിച്ചു തിരുമല
*ഈണം:  കെ.ജെ. ജോയ്

## അവലംബം

## പുറംകണ്ണികൾ

* 
* 
വർഗ്ഗം:ബേബി സംവിധാനം ചെയ്ത ചലച്ചിത്രങ്ങൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:1980-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ബിച്ചുതിരുമല- ജോയ് ഗാനങ്ങൾ
വർഗ്ഗം:കെ.ജെ. ജോയ് സംഗീതം പകർന്ന ചലച്ചിത്രങ്ങൾ
വർഗ്ഗം:ബിച്ചുതിരുമലയുടെ ഗാനങ്ങൾ
വർഗ്ഗം:കെ ബി ദയാളൻ ഛായാഗ്രഹണം ചെയ്ത ചലച്ചിത്രങ്ങൾ
വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
വർഗ്ഗം:സുകുമാരി അഭിനയിച്ച ചലച്ചിത്രങ്ങൾ
ഗുരുജി ഒരു വാക്ക്

രാജൻ ശങ്കരാടി സംവിധാനം ചെയ്ത് വേണു നാഗവള്ളിയുടെ രചനയിൽ 1985-ൽ പുറത്തിറങ്ങിയ ഒരു ഇന്ത്യൻ മലയാളം ഭാഷാ ചിത്രമാണ് ***ഗുരുജി ഒരു വാക്ക്.***  മോഹൻലാൽ , മധു, നെടുമുടി വേണു, രതീഷ് എന്നിവരാണ് ചിത്രത്തിലെ താരങ്ങൾ . ബിച്ചു തിരുമലയുടെ വരികൾക്ക് ജെറി അമൽദേവ് ഈണം പകർന്ന ഗാനങ്ങളും ജോൺസൺ പശ്ചാത്തലസംഗീതവും ഈ ചിത്രത്തിലുണ്ട്.   

## കഥാംശം
ചില്ലറ മോഷണമൊക്കെ നടത്തിയാണ് പ്രത്യേകിച്ച് പണിയൊന്നുമില്ലാതെ നടക്കുന്ന ചാർലി(നെടുമുടി)യും ഗോപു(രതീഷ്‌)വും ജീവിക്കുന്നത്. അതിനിടെ ഉണ്ണിയും(മോഹൻലാൽ) അവരുടെ ഇടയിൽ എത്തിപ്പെട്ടു.   അവർ ഒരു ജീപ്പിൽ നിന്നും ഉണ്ണി കളവിനെതിരാണെങ്കിലും സാധനം മോഷ്ടിക്കുക്കയും നിവൃത്തിയില്ലാതെ പിടിക്കപെടുകയും ചെയ്യുന്നു. ഗുരുജി(മധു) ആയിരുന്നു ജീപ്പിന്റെ ഉടമസ്ഥൻ. ഗുരുജി അവരെയും കൊണ്ട് ഗുരുദക്ഷിണ പ്ളാന്റേഷനിൽ പോകുകയും അവർക്ക് ഓരോരുത്തർക്കും പതിനായിരം രൂപ കൊടുക്കുകയും ചെയ്യുന്നു. അടുത്ത വർഷം അതേ സ്ഥലത്ത് കാണാമെന്നും അപ്പോൾ കാശ് തിരികെ കൊടുക്കണമെന്നും ഗുരുജി അവരോട് പറയുന്നു. കൂടാതെ ആ കാശുകൊണ്ട് എന്തു ചെയ്തു എന്നു പറയണമെന്നും ആവശ്യപെടുന്നു.
 

## താരനിര

* ഗുരുജിയായി മധു
* ഉണ്ണിയായി മോഹൻലാൽ
* ചാർലിയായി നെടുമുടി വേണു
* ഗോപു ആയി രതീഷ്
* മീരയായി മനോചിത്ര
* ബെറ്റിയായി സീമ
* ലതയായി ഉമാ ഭരണി
* ബെറ്റിയുടെ അമ്മ  സുകുമാരി
* ശങ്കരാടി
* ടി പി മാധവൻ ഹോട്ടൽ മാനേജരായി

## ശബ്ദട്രാക്ക്
ബിച്ചു തിരുമലയുടെ വരികൾക്ക് ജെറി അമൽദേവാണ് സംഗീതം നൽകിയിരിക്കുന്നത്.

## അവലംബം

## പുറംകണ്ണികൾ

* 

* 

വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:1985-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ബിച്ചുതിരുമല- ജെറി ഗാനങ്ങൾ
വർഗ്ഗം:ബിച്ചുതിരുമലയുടെ ഗാനങ്ങൾ

വർഗ്ഗം:ജെറി അമലദേവ് സംഗീതം നൽകിയ ചലച്ചിത്രങ്ങൾ
വർഗ്ഗം:വേണു നാഗവള്ളിയുടെ തിരക്കഥകൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:ഹരിഹരപുത്രൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:വിപിൻമോഹൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
ഫിസോജിൻ

ഓർക്കിഡേസീ എന്ന ഓർക്കിഡ് കുടുംബത്തിൽ നിന്നുള്ള പൂച്ചെടികളുടെ ഒരു ജനുസ്സാണ് **ഫിസോജിൻ**. ഇതിൽ അറിയപ്പെടുന്ന മൂന്ന് സ്പീഷീസുകൾ അടങ്ങിയിരിക്കുന്നു. എല്ലാം മെക്സിക്കോയിൽ മാത്രം കാണപ്പെടുന്നു.

**[[Physogyne garayana]]* R.González & Szlach. - Colima
**[[Physogyne gonzalezii]]* (L.O.Williams) Garay - Colima, Nayarit, Jalisco
**[[Physogyne sparsiflora]]* (C.Schweinf.) Garay - Morelos, Jalisco
## References

* Berg Pana, H. 2005. *Handbuch der Orchideen-Namen. Dictionary of Orchid Names. Dizionario dei nomi delle orchidee*. Ulmer, Stuttgart

## External links
സുസി അമിസ് കാമറൂൺ

**സുസി അമിസ് കാമറൂൺ** (ജനനം: ജനുവരി 5, 1962) ഒരു അമേരിക്കൻ സ്വദേശിയായ മുൻ നടിയും മോഡലുമാണ്.

## ആദ്യകാലം
ഒക്ലാഹോമയിലെ ഒക്ലാഹോമ സിറ്റിയിൽ ജനിച്ച അമിസ് കാമറൂൺ 1980-കളിൽ അഭിനയിക്കാൻ തുടങ്ങുന്നതിനുമുമ്പ് ഫോർഡ് മോഡലിംഗ് കമ്പനിയിൽ പ്രവർത്തിച്ചിരുന്നു. ടൈറ്റാനിക്കിലെ റോസ് എന്ന കഥാപാത്രത്തിൻറെ ചെറുമകൾ ലിസി എന്ന വേഷത്തിലൂടെ അഭിനയരംഗത്ത് കൂടുതൽ അറിയപ്പെടുന്ന അവർ, കൂടാതെ *ഫാൻഡാംഗോ*, *ദി യുഷ്വൽ സസ്പെക്ട്സ്*, *ദി ബല്ലാഡ് ഓഫ് ലിറ്റിൽ ജോ* തുടങ്ങിയ ചിത്രങ്ങളിലും പ്രത്യക്ഷപ്പെട്ടു.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
കോൺസ്റ്റൻസ് കമ്മിംഗ്സ്

**കോൺസ്റ്റൻസ് കമ്മിംഗ്സ്** CBE (ജീവിതകാലം: മേയ് 15, 1910 - നവംബർ 23, 2005) 50 വർഷത്തിലേറെ നീണ്ട കരിയർ ഉള്ള ഒരു അമേരിക്കൻ-ബ്രിട്ടീഷ് നടിയായിരുന്നു.

## ആദ്യകാല ജീവിതം
വാഷിംഗ്ടണിലെ സിയാറ്റിലിൽ ഒരു സംഗീതജ്ഞയായ കേറ്റ് ലോഗന്റെയും (മുമ്പ്, കമ്മിംഗ്സ്), അഭിഭാഷകനായ ഡാളസ് വെർനൺ ഹാൽവർസ്റ്റാഡിന്റെയും ഏക മകളും ഇളയ കുട്ടിയുമായി കമ്മിംഗ്സ് ജനിച്ചു. കമ്മിംഗ്‌സിന്റെ മാതാപിതാക്കൾ അവൾക്ക് 10 വയസ്സുള്ളപ്പോൾ വേർപിരിഞ്ഞതിനാൽ അവൾ പിന്നീട് പിതാവിനെ കണ്ടിട്ടില്ല. സിയാറ്റിലിലെ സെന്റ് നിക്കോളാസ് ഗേൾസ് സ്കൂളിൽ പഠനത്തിന് ചേർന്നു.

## അവലംബം
ഡാനിയേല അലോൺസോ

**ഡാനിയേല അലോൺസോ** ഒരു അമേരിക്കൻ നടിയും മുൻ ഫാഷൻ മോഡലുമാണ്. *ദി ഹിൽസ് ഹാവ് ഐസ് 2*, *റോംഗ് ടേൺ 2: ഡെഡ് എൻഡ്* എന്നിവയുൾപ്പെടെ നിരവധി ഹൊറർ ചിത്രങ്ങളിൽ അവർ വേഷമിട്ടിട്ടുണ്ട്. 2012 മുതൽ 2013 വരെ പ്രക്ഷേപണം ചെയ്യപ്പെട്ട എൻബിസി പരമ്പര *റെവല്യൂഷൻ*, 2014 ലെ മെഡിക്കൽ നാടകീയ പരമ്പര *ദി നൈറ്റ് ഷിഫ്റ്റ്* എന്നിവയിൽ അലോൺസോ ഒരു സ്ഥിരം നടിയായിരുന്നു. 2016-ൽ TNT ക്രൈം നാടകീയ പരമ്പര അനിമൽ കിംഗ്ഡത്തിന്റെ ആദ്യ സീസണിൽ പ്രത്യക്ഷപ്പെട്ട അലോൺസോ 2019-ൽ ദി CW നെറ്റ്വർക്കിൽ സംപ്രേഷണം ചെയ്ത പ്രൈം ടൈം സോപ്പ് ഓപ്പറ *ഡൈനാസ്റ്റിയുടെ* മൂന്നാം സീസണിൽ ക്രിസ്റ്റൽ ഫ്ലോർ എന്ന കഥാപാത്രമായി അഭിനയിക്കാൻ ആരംഭിച്ചു.

## ജീവചരിത്രം
ന്യൂയോർക്ക് സിറ്റിയിൽ ജനിച്ച അലോൺസോ പ്യൂർട്ടോ റിക്കൻ, പെറുവിയൻ, ജാപ്പനീസ് പൈതൃകമുള്ള വനിതയാണ്. "NYC-യിലെ  സ്ത്രീകളടങ്ങിയ ഒരു കുടുംബത്തിലാണ് താൻ വളർന്നത്" എന്ന് പ്രസ്താവിച്ച അവർ എന്നാൽ തന്റെ പിതാവും മുത്തച്ഛനും അമ്മാവന്മാരും തന്റെ ജീവിതത്തിൽ "ശക്തമായ സ്വാധീനം" ചെലുത്തിയിരുന്നുവെന്നും കൂട്ടിച്ചേർത്തു. അലോൺസോയ്ക്ക് ഒരു സഹോദരനുണ്ട്. കരാട്ടെയിൽ പരിശീലനം നേടിയിട്ടുള്ള അവർ, അതിൽ നാലാം ലെവൽ ഗ്രീൻ ബെൽറ്റ് നേടിയിട്ടുണ്ട്. മൃഗങ്ങളെ സ്നേഹിക്കുകയും പെറ്റ എന്ന സംഘടനയെ പിന്തുണയ്ക്കുകയും ചെയ്യുന്ന അലോൺസോ, കൃത്രിമ തുകൽ ഉപയോഗിക്കുന്ന വസ്തുക്കൾ ധരിക്കാൻ ഉപഭോക്താക്കളോട് ആവശ്യപ്പെടുന്ന 2013 ലെ പരസ്യ കാമ്പെയ്‌നിൽ പങ്കെടുത്തിരുന്നു.

## കരിയർ
ടെലിവിഷനിൽ, *ലോ & ഓർഡർ*, *ആസ് ദ വേൾഡ് ടേൺസ്* എന്നിവയിലെ അതിഥി വേഷങ്ങളിലൂടെയാണ് അലോൺസോ തന്റെ അഭിനയജീവിതം ആരംഭിച്ചത്. *വൺ ട്രീ ഹിൽ* (2004-05) എന്ന  WB നാടകീയ പരമ്പരയുടെ സീസൺ 2-ൽ അന്ന ടാഗ്ഗാരോ എന്ന കഥാപാത്രമായി ആവർത്തിച്ചുള്ള വേഷം അവരുടെ അഭിനയ ജീവിതത്തിലെ വഴിത്തിരിവായി. തുടർന്ന് *ഹുഡ് ഓഫ് ഹൊറർ* (2006), *ദി ഹിൽസ് ഹാവ് ഐസ് 2* (2007), *റോംഗ് ടേൺ 2: ഡെഡ് എൻഡ്* (2007), *ദ കളക്ടർ* (2009) എന്നിവയുൾപ്പെടെ നിരവധി ഹൊറർ സിനിമകളിൽ അവർ പ്രത്യക്ഷപ്പെടാൻ തുടങ്ങി. *CSI: ക്രൈം സീൻ ഇൻവെസ്റ്റിഗേഷൻ*, *പ്രൈവറ്റ് പ്രാക്ടീസ്*, *റിസോലി & ഐൽസ്*, *കാസിൽ* എന്നീ ടെലിവിഷൻ പരമ്പരകളിൽ അതിഥി താരമായും അവർ വേഷങ്ങൾ ചെയ്തിട്ടുണ്ട്.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ